cyanic-selkie/wikianc huggingface dataset:
അലക്സാണ്ടർ ആറാമൻ മാർപ്പാപ്പ
വിലയിരുത്തൽ
"ഇദ്ദേഹം ക്രിസ്തുമതവിശ്വാസം അഭിനയിക്കുകയായിരുന്നോ? ആയിരിക്കണമെന്നില്ല. കാമുകി ഗിയൂലിയാക്ക് അലക്സാണ്ടർ എഴുതിയ കത്തുകളിൽ പോലും, സ്വകാര്യലിഖിതങ്ങളിൽ ഒഴിവാക്കാമായിരുന്ന ഭക്തിഭാഷ കാണാം. സദാ കർമ്മനിരതനായിരുന്ന അദ്ദേഹം, തന്റെ കാലത്തെ 'വഴക്കമുള്ള' സദാചാരത്തെ പൂർണ്ണമായും ഉൾക്കൊണ്ടിരുന്നതിനാൽ, ക്രിസ്തീയധാർമ്മികതക്കും തന്റെ ജീവിതചര്യക്കും ഇടയിൽ എന്തെങ്കിലും വൈരുദ്ധ്യം ശ്രദ്ധിച്ചിരിക്കാൻ തന്നെ ഇടയില്ല. ദൈവശാസ്ത്രത്തിൽ സമ്പൂർണയാഥാസ്ഥിതികരായ ഭൂരിപക്ഷം ആളുകളേയും പോലെ അദ്ദേഹവും, പ്രായോഗികജീവിതത്തിൽ സമ്പൂർണലൗകികനായിരുന്നു. അന്നത്തെ സാഹചര്യത്തിൽ മാർപ്പാപ്പ പദവിയിൽ ഇരിക്കേണ്ടത് ഒരു രാജ്യതന്ത്രജ്ഞനാണ് പുണ്യവാളനല്ല എന്ന് അദ്ദേഹം മനസ്സിലാക്കിയിരുന്നു. പുണ്യപൂർണ്ണതയെ അലക്സാണ്ടർ ആദരിച്ചിരുന്നു.  എന്നാൽ അതിന്റെ സ്ഥാനം ആശ്രമങ്ങളിലാണെന്നും, ദിവസേന കൗശലക്കാരും, അത്യാഗ്രഹികളുമായ ഭരണാധികാരികളും, മനസാക്ഷിയില്ലാത്ത ചതിയന്മാരായ നയതന്ത്രജ്ഞന്മാരുമായി ഇടപെടേണ്ടി വരുന്ന തനിക്ക് അതു ചേരുകയില്ലെന്നും അദ്ദേഹം കരുതി."
ചതിയുടേയും വിശ്വാസവഞ്ചനയുടേയും രാജനീതി അലക്സാണ്ടർ ആറാമൻ എത്ര സമർത്ഥമായി പ്രയോഗിച്ചിരുന്നെന്ന് മാക്കിയവെല്ലി തന്റെ ദ പ്രിൻസ് എന്ന വിഖ്യാതരചനയിൽ എടുത്തു പറയുന്നു :
"മനുഷ്യരെ വഞ്ചിക്കുകയെന്നതല്ലാതെ മറ്റൊന്നും ചെയ്യുകയോ ചിന്തിക്കുകയോ ചെയ്യാതിരുന്ന അലക്സാണ്ടർ, അതു ചെയ്യാൻ പറ്റിയ അവസരം എപ്പോഴും കണ്ടെത്തി. തന്റെ പ്രതിജ്ഞകൾ ഇത്രകുറച്ച് പാലിച്ചപ്പോഴും, അവയിൽ ഇത്രയേറെ ഊന്നൽ കൊടുക്കുകയും ഇത്രയധികം ഉറപ്പുകൾ ചേർത്ത് അവ ബലപ്പെടുത്തുകയും ചെയ്ത മറ്റൊരാളില്ല. ഇക്കാര്യത്തിൽ ലോകത്തിന്റെ രീതികൾ നന്നായി അറിയാമായിരുന്നതിനാൽ അദ്ദേഹത്തിന്റെ തട്ടിപ്പുകൾ എപ്പോഴും വിജയിച്ചു."
എങ്കിലും, അലക്സാണ്ടർ ആറാമനിൽ ആരോപിക്കപ്പെടുന്ന അതിക്രമങ്ങൾ നവോത്ഥാനകാലയൂറോപ്പിലെ ഇതരഭരണാധികാരികളുടെ ചെയ്തികളിൽ നിന്ന് ഒട്ടും ഭിന്നമായിരുന്നില്ല എന്നു ചൂണ്ടിക്കാണിക്കപ്പെട്ടിട്ടുണ്ട്. അലക്സാണ്ടർ കൂടുതൽ ശ്രദ്ധിക്കപ്പെടാൻ കാരണം, അക്കാലത്തെ ഏറ്റവും ശക്തമായ മതസംഘടനയുടെ തലവനായിരുന്നു അദ്ദേഹം എന്നതാണ്. "ധാർമ്മികനേതാക്കൾ പരമാവധി പ്രതീക്ഷകളുടെ ലക്ഷ്യമായിരിക്കയാൽ അവർക്ക് ഒന്നിനും മാപ്പില്ല; അതിനാൽ, ലൂയി പതിനാലാമനിൽ നിസ്സാര തിന്മയായിരിക്കുന്നത് അലക്സാണ്ടർ ആറാമനിൽ അക്ഷന്തവ്യവും അപവാദപരവും ആകുന്നു."
കലാകാരന്മാരുടെ പ്രോത്സാഹകനും രക്ഷാധികാരിയും എന്ന നിലയിൽ അലക്സാണ്ടർ ആറാമൻ ശ്രദ്ധേയനായി. അദ്ദേഹത്തിന്റെ കാലത്ത്, ബ്രമാന്റേയുടെ രംഗപ്രവേശനത്തോടെ നിർമ്മാണകലയിൽ ഒരു പുതിയ യുഗം തന്നെ പിറന്നു. റഫേലും, മൈക്കേലാഞ്ജലോയും, പിന്റൂറിച്ചിയോയും മറ്റും അദ്ദേഹത്തിന്റെ പ്രോത്സാഹനത്തിൽ ശോഭിച്ചു. വത്തിക്കാനിൽ ഇന്ന് ബോർജിയാമാരുടെ വീട് എന്നറിയപ്പെടുന്ന കെട്ടിടത്തിലെ മുറികളിൽ ചിത്രപ്പണി ചെയ്യാൻ പിന്റൂറിച്ചിയോയെ നിയോഗിച്ചത് അദ്ദേഹമായിരുന്നു.
വിദ്യാഭ്യാസത്തിന്റെ വളർച്ചയേയും അലക്സാണ്ടർ പ്രോത്സാഹിപ്പിച്ചു. ഇപ്പോൾ ഇംഗ്ലണ്ടിലെ അബെർഡീൻ സർവകലാശാലയുടെ ഭാഗമായിരിക്കുന്ന കിങ്ങ്സ് കോളേജിന്റെ സ്ഥാപനത്തിൽ അദ്ദേഹത്തിന്റെ പങ്ക് ശ്രദ്ധേയമാണ്.
അലക്സാണ്ടർ ആറാമൻ 'യഹൂദ-ക്രിസ്ത്യാനി' ആയിരുന്നെന്ന്, മാർപ്പാപ്പ സ്ഥാനകാംക്ഷിയെന്ന നിലയിൽ അദ്ദേഹത്തിന്റെ എതിരാളി ആയിരുന്ന ഗിയൂലിയാനോ ദെല്ലാ റൊവേർ ആരോപിച്ചിട്ടുണ്ട്. യഹൂദജനതയോടുള്ള മയമുള്ള പെരുമാറ്റം അദ്ദേഹത്തിന്റെ ഒരു നല്ല വശമായിരുന്നു. 1492-ൽ സ്പെയിനിൽ നിന്നുള്ള അവരുടെ ബഹിഷ്കരണത്തെ തുടർന്ന് നിരാശ്രയരായിത്തീർന്ന ഒൻപതിനായിരത്തോളം യഹൂദർ, മാർപ്പാപ്പായുടെ ഭരണസീമയിൽ വന്നെത്തി. അവരെ സ്വാഗതം ചെയത അലക്സാണ്ടർ ആറാമൻ, "ക്രിസ്ത്യാനികളുടെ ശല്യമില്ലാതെ സ്വതന്ത്രരായി ജീവിക്കാനും, സ്വന്തം അനുഷ്ഠാനങ്ങൾ തുടരാനും, പണമുണ്ടാക്കാനും, മറ്റവകാശങ്ങൾ അനുഭവിക്കാനും അവർക്ക് തടസ്സമുണ്ടാവില്ലെന്നു" വ്യക്തമാക്കി. അതു പൊലെ 1497-ൽ പോർത്തുഗലിൽ നിന്നും 1498-ൽ പ്രോവൻസ് പ്രദേശത്തു നിന്നും പുറത്തക്കപ്പെട്ട യഹൂദർക്കും അദ്ദേഹത്തിന്റെ അധികാരസീമയിൽ അഭയം ലഭിച്ചു.
ഗ്രന്ഥസൂചി
വർഗ്ഗം:1431-ൽ ജനിച്ചവർ വർഗ്ഗം: 1503-ൽ മരിച്ചവർ വർഗ്ഗം:ജനുവരി 1-ന് ജനിച്ചവർ വർഗ്ഗം:ഓഗസ്റ്റ് 18-ന് മരിച്ചവർ
വർഗ്ഗം:മാർപ്പാപ്പമാർ
ഏറനാട് നിയമസഭാമണ്ഡലം
മലപ്പുറം ജില്ലയിലെ നിലമ്പൂർ താലൂക്കിലെ ചാലിയാർ ഗ്രാമപഞ്ചായത്തും, ഏറനാട് താലൂക്കിലെ അരീക്കോട്, എടവണ്ണ, കാവനൂർ, കീഴുപറമ്പ്, ഊർങ്ങാട്ടിരി, കുഴിമണ്ണ എന്നീ ഗ്രാമപഞ്ചായത്തുകളും ഉൾപ്പെടുന്നതാണ് ഏറനാട് നിയമസഭാമണ്ഡലം. 2008-ലെ നിയമസഭാ പുനർനിർണ്ണയത്തോടെയാണ് ഈ നിയമസഭാമണ്ഡലം നിലവിൽ വന്നത്. 2011 മുതൽ ഇന്ത്യൻ യൂണിയൻ മുസ്ലിം ലീഗിന്റെ പി.കെ. ബഷീറാണ് ഈ മണ്ഡലത്തെ പ്രതിനിധീകരിക്കുന്നത്. <mapframe text="ഏറനാട് നിയമസഭാമണ്ഡലം" width=300 height=300 align=center >{ "type": "ExternalData", "service": "geoshape",  "ids": "Q13111919,Q16135180,Q16135168,Q13111203,Q16135692,Q6449213,Q13110581"}
മെമ്പർമാരും വോട്ടുവിവരങ്ങളും
{| class="sortable" width="50%" cellpadding="2" cellspacing="0" border="1" style="border-collapse: collapse; border: 2px #000000 solid; font-size: x-big;" ! style="background-color:#666666; color:white" |വർഷം ! style="background-color:#666666; color:white" |ആകെ ! style="background-color:#666666; color:white" |ചെയ്ത് ! style="background-color:#666666; color:white" |ഭൂരി പക്ഷം ! style="background-color:#666666; color:white" |അംഗം ! style="background-color:#666666; color:white" |പാർട്ടി ! colspan="2" style="background-color:#666666; color:white" |വോട്ട് ! style="background-color:#666666; color:white" |എതിരാളി ! style="background-color:#666666; color:white" |പാർട്ടി ! colspan="2" style="background-color:#666666; color:white" |വോട്ട് ! style="background-color:#666666; color:white" |എതിരാളി ! style="background-color:#666666; color:white" |പാർട്ടി ! colspan="2" style="background-color:#666666; color:white" |വോട്ട്
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ
ദഹനം (ജീവശാസ്ത്രം)
രക്തത്തിന് ആഗിരണം ചെയ്യാൻ പാകത്തിന് യന്ത്രികമായും രാസായനികമായും ഭക്ഷണ പദാർഥങ്ങൾ ശരീരത്തിനാവശ്യമുള്ളതുപോലെ വിഘടിപ്പിക്കുന്ന പ്രക്രിയയാണ് ദഹനം. ഭക്ഷണത്തിന്റെ ദഹനം എല്ലാ ജീവജാലങ്ങളിലും നടക്കുന്ന ഒന്നാണ്. (ഏതാനും സൂക്ഷ്മ പരാദങ്ങളിൽ ഒഴികെ), ഓരോ ഇനം ജീവിയിലും, ഓരോ രീതിയിലാണ് ദഹനം നടക്കുന്നത്. കഴിക്കുന്ന ഭക്ഷണത്തിൽ അടങ്ങിയിരിക്കുന്ന പോഷകാംശങ്ങൾ ശരീരത്തിനു ആഗിരണം ചെയ്യുവാൻ യോജിച്ച രൂപത്തിലല്ല, അവയെ അനുയോജ്യമായ അവസ്ഥയിലേക്കു മാറ്റുന്നത് ദഹനം എന്ന പ്രക്രിയയിലൂടെയാണ്.
മനുഷ്യരിൽ ദഹനം
മനുഷ്യരിൽ ദഹനം തുടങ്ങുന്നത് വായിൽ നിന്നുമാണ്, ഉമിനീരുമായി ചേരുമ്പോൾ ചില ഭക്ഷണ പഥാർത്ഥങ്ങൾ വിഘടിക്കുവാൻ തുടങ്ങും, അന്നനാളം വഴി ആമാശയത്തിൽ എത്തി അന്തർഗ്രന്ദീ സ്രാവങ്ങളുമായി ചേർന്ന് വീണ്ടും വിഘടിക്കുന്നു. ഇവ ചെറു കുടലിലെത്തുമ്പോൾ പോഷകാംശങ്ങൾ രക്തത്തിലേക്ക് ആഗിരണം ചെയ്യുന്നു. ബാക്കി വരുന്നത് വൻകുടലിലേക്കു പോകുന്നു, ഇവ വിസർജ്ജ്യ വസ്തുക്കളായി മാറുന്നു. വെള്ളത്തിനും, പഞ്ചസാരക്കും, ഗ്ലൂക്കോസിനും, കള്ളും വീഞ്ഞും ഒഴികെയുള്ള മദ്യങ്ങൾക്കും, ഹോമിയോ മരുന്നുകൾക്കും പല അലോപ്പതി മരുന്നുകൾക്കും ദഹനം ആവശ്യമില്ല. ഇവ കഴിച്ച ഉടനെ രക്തത്തിലേക്കു ആഗിരണം ചെയ്യപ്പെടുന്നു.
അവലംബം
വർഗ്ഗം:ദഹനേന്ദ്രിയവ്യൂഹം വർഗ്ഗം:ഉപാപചയം
യൂണിവേഴ്സിറ്റി ഓഫ് റെഗിന
യൂണിവേഴ്സിറ്റി ഓഫ് റെഗിന, കാനഡയിലെ സസ്കാറ്റ്ച്ചെവാനിലെ റെഗിനയിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്. 1911 ൽ മെഡോസിസ്റ്റ് ചർച്ച് ഓഫ് കാനഡയുടെ ഒരു സ്വകാര്യ മതശാഖാ ഹൈസ്കൂളായി സ്ഥാപിതമായ ഇത്, സസ്കാറ്റ്ച്ചെവാൻ സർവ്വകലാശാലയുമായി ബന്ധം സ്ഥാപിച്ച് 1925 ൽ ഒരു ജൂനിയർ കോളജായിത്തീരുകയും 1934 ൽ സഭയിൽനിന്നുള്ള ബന്ധം വിടർത്തി സസ്കാറ്റ്ച്ചെവാൻ സർവകലാശാലയുടെ പൂർണമായ അംഗീകാരം നേടുകയും ചെയ്തു. 1961 ൽ സസ്കാറ്റ്ച്ചെവാൻ സർവ്വകലാശാലയുടെ റെഗിന കാമ്പസ് എന്ന നിലയിൽ ബിരുദം നൽകുവാൻ തുടങ്ങി. 1974 ൽ ഒരു സ്വയംഭരണ സർവകലാശാലയായി മാറി. റെഗിന യൂനിവേഴ്സിറ്റി 12,000 ൽ കൂടുതൽ പാർട്ട് ടൈം ഫുൾടൈം വിദ്യാർത്ഥികൾക്കു പ്രവേശനം നൽകുന്നു. സർവ്വകലാശാലയുടെ വിദ്യാർഥി ദിനപത്രമായ "ദി കരില്ലൺ" CUP (കനേഡിയൻ യൂണിവേഴ്സിറ്റി പ്രസ്) ൽ അംഗമാണ്.
അനുമന്ദ്രസ്ഥായി
വാദ്യസംഗീതത്തിലെ സ്ഥായികളിൽ ഒന്നാണ് അനുമന്ദ്രസ്ഥായി. മന്ദ്രസ്ഥായിക്കുതാഴെയുള്ളത്. സ്വരശൃംഖല എന്നു പറഞ്ഞാൽ സപ്തസ്വരങ്ങളുടെ ശൃംഖലയെന്നാണ് സംഗീതശാസ്ത്രത്തിൽ അർഥം. ഒരു ഷഡ്ജം തുടങ്ങി അടുത്ത ഷഡ്ജം വരെയുള്ള സ്വരപദ്ധതിയാണ് സ്വരശൃംഖല. അതിന് സ്ഥായി എന്നു പറയും. സ്ഥായികൾ, മന്ദ്രം, മധ്യം, താരം എന്നിങ്ങനെ മൂന്നാണ്. ഈ വിഭജനം സ്വരങ്ങളുടെ ആരോഹണാവരോഹണങ്ങളെ അടിസ്ഥാനമാക്കിയാണ് നടത്തിയിട്ടുള്ളത്. വായ്പ്പാട്ടിന്റെ കാര്യത്തിൽ മാത്രമാണ് ഇങ്ങനെ മൂന്നു സ്ഥായികൾ നിർദ്ദേശിക്കപ്പെട്ടിട്ടുള്ളത്. എന്നാൽ വാദ്യസംഗീതത്തിൽ മൂന്നിലധികം സ്ഥായികൾ ഉണ്ടാകാം. അതായത് മന്ദ്രസ്ഥായിക്കുതാഴെ മറ്റൊരു സ്വരശൃംഖലകൂടി ഉണ്ടായെന്നുവരും. ഇങ്ങനെ ഉണ്ടാകുന്ന സ്ഥായിക്ക് അനുമന്ദ്രസ്ഥായി എന്നു പറയുന്നു.
ഈജിപ്ഷ്യൻ ഭാഷ
പ്രാചീന ഈജിപ്തിലെ ജനങ്ങൾ സംസാരിച്ചിരുന്ന ആഫ്രോ-ഏഷ്യാറ്റിക് ഭാഷാ സമൂഹത്തിൽ പെടുന്ന ഒരു ഭാഷയാണ്‌ ഈജിപ്ഷ്യൻ ഭാഷ എന്ന് വിളിക്കപ്പെടുന്നത്. ഇപ്പോൾ ഈജിപ്റ്റിലെ ഭൂരിപക്ഷം ജനങ്ങളും സംസാരിക്കുന്നത് അറബി ഭാഷയാണ്.
അവലംബം
വർഗ്ഗം:ഭാഷകൾ
അജ്‌മാൻ
യു.എ.ഇ. യിലെ (ഐക്യ അറബ് എമിറേറ്റ്സ്) ഏഴ് എമിറേറ്റുകളിൽ ഏറ്റവും ചെറിയ എമിറേറ്റ്സ് ആണ്‌ അജ്മാൻ
ഒരു ഭാഗം പേർഷ്യൻ ഗൾഫ് സമുദ്ര തീരവും മറ്റു ഭാഗങ്ങൾ ഷാർജ, ഉം അൽ കുവൈൻ എന്നീ പ്രവിശ്യകളും അജ്മാന്റെ അതിർത്തി പങ്കിടുന്നു.
ഭൂപ്രകൃതി
thumb|250px|left|അജ്മാൻ ഉം അൽ കുവൈൻ അതിർത്തിയിലെ കോൾപാടങ്ങൾ
ചതുപ്പുനിലങ്ങളും, സമുദ്രതീരവും, വ്യവസായിക മേഖലകളും മരുപ്രദേശവും നിറഞ്ഞ ഭൂപ്രകൃതിയാണ്‌ അജ്മാൻ പ്രവിശ്യയ്ക്കുള്ളത്.
കിലോമീറ്ററുകളോളം നീളമുള്ള പേർഷ്യൻ ഗൾഫ് കടൽത്തീരം, അജ്മാൻ എമിറേറ്റിന്‌ മനോഹരമായ സമുദ്രതീര ദൃശ്യങ്ങൾ പകർന്നുനൽകുന്നു. അജ്മാൻ ബീച്ച് ഷാർജ, അജ്മാൻ ഭാഗത്തുള്ള സഞ്ചാരികളുടെ ഇഷ്ടകേന്ദ്രമാണ്‌.
റോഡ് മാർഗ്ഗം
ദുബായ് എമിറേറ്റ്സിൽ നിന്നും 25 കിലോമീറ്ററോളം റോഡ് മാർഗ്ഗം ഷാർജ വഴി അജ്മാനിലേയ്ക്ക് എത്തിച്ചേരാം. ഷാർജയും അജ്മാനുമായി അതിർത്തി പങ്കിടുന്നതിനാൽ നിരവധി ടാക്സികളും ഇന്റർ സിറ്റി ബസ് സർവ്വീസുകളും അജ്മാൻ - ഷാർജ ബോർഡർ വരെ സർവ്വീസ് നടത്തുന്നു അജ്മാൻ ഷാർജ അതിർത്തിയിൽ നിന്നും അജ്മാനിലെ പ്രധാന സിറ്റിയായ അജ്മാൻ സിറ്റിയിലേയ്ക്ക് ഒരു കിലോമീറ്റർ ദൂരം മാത്രമേയുള്ളൂ.
ദുബായ് റോഡ് ആൻഡ് ട്രാൻസ്പോർട്ട് അതോറിറ്റി (RTA)യുടെ ഇന്റർ എമിറേറ്റ്സ് ബസ്സുകൾ അജ്മാനിലേയ്ക്ക് സർവ്വീസ് നടത്തുന്നു. ദുബായ് കരാമ, ബർദുബായ്, സത്‌വ, ദുബായ് യൂണിയൻ മെട്രോ സ്റ്റേഷൻ തുടങ്ങിയ ബസ് സ്റ്റേഷനുകളിൽ നിന്ന് ഇവിടേയ്ക്ക് ബസ് സൗകര്യം ലഭ്യമാണ്‌. കൂടാതെ ഷാർജ ഇന്റർ എമിറേറ്റ്സ് ബസുകളും നിരവധി ടാക്സികളും അജ്മാനിലേയ്ക്കും തിരിച്ച് യു.എ.യി.ലെ മറ്റ് എമിറേറ്റുകളിലേയ്ക്കും സർവ്വീസ് നടത്തുന്നുണ്ട്.
വിമാനത്താവളം
അജ്മാൻ എമിറേറ്റ്സിൽ വിമാനത്താവള നിർമ്മാണത്തിന്റെ പ്രാരംഭനടപടികൾ പൂർത്തിയായിട്ടുണ്ടെങ്കിലും, ഷാർജ, ദുബായ് എന്നീ അന്താരാഷ്ട്ര വിമാനത്താവളങ്ങളാണ്‌ അജ്മാനിലേയ്ക്കുള്ള യാത്രയ്ക്കായി ഉപയോഗിക്കുന്നത്.
പ്രധാന സ്ഥലങ്ങൾ
മുസല്ല സൂക്ക്,റാഷിദീയ്യ,കാറാമ,ജെർഫ്,നുഐമിയ,മുസ് രിഫ്,ദഹ്റ,ബുസ്താൻ,റുമൈല,കോർണിഷ് തുടങ്ങിയവയാണ് ഇവിടത്തെ പ്രധാന സ്ഥലങ്ങൾ.
തുറമുഖം
ചരക്കുകടത്തുകൾക്കും മറ്റും വ്യാപകമായി ദുബായ് ഷാർജ എമിറേറ്റുകൾ വരെ ഉപയോഗിക്കുന്ന അജ്മാനിലെ പ്രശസ്തമായ തുറമുഖമാണ്‌ അജ്മാൻ തുറമുഖം. (Ajman Port)
ഭരണാധികാരികൾ
1928 കാലഘട്ടം മുതൽ 1981 വരെ നീണ്ട 54 വർഷം അജ്മാൻ ഭരിച്ചത് അൽഷെയ്ക്ക് റാഷിദ് ബിൻ ഹുമൈദ് അൽ നുഐമി എന്ന ഭരണാധികാരിയായിരുന്നു, അദ്ദേഹത്തിന്റെ മരണശേഷം ഭരണം അദ്ദേഹത്തിന്റെ പുത്രനും ഇപ്പോഴത്തെ ഭരണാധികാരിയുമായ അൽഷെയ്ക്ക് ഹുമൈദ് ബിൻ റാഷിദ് ബിൻ ഹുമൈദ് അൽ നുഐമി ഏറ്റെടുത്തു
വിനോദ സഞ്ചാര കേന്ദ്രങ്ങൾ
വിനോദ സഞ്ചാര മേഖലയിൽ നിരവധി പ്രദേശങ്ങൾ ഇവിടെയുണ്ട്.അജ്മാൻ മ്യൂസിയം,റാഷിദീയ്യ പാർക്ക്,ചൈന മാൾ എന്നിവ ഇതിൽ പ്രധാനപ്പെട്ടവയാണ്.
അജ്മാൻ മ്യൂസിയം
18-ാം നൂറ്റാണ്ടിൽ നിലനിന്നിരുന്ന അറേബ്യൻ സംസ്കാരത്തിൻറെ തിരുശേഷിപ്പികളാണ് ഇവിടെ സൂക്ഷിച്ചിട്ടുള്ളത്.ഇന്നത്തെ മ്യൂസിയം സ്ഥിതിചെയ്യുന്ന കെട്ടിടം ഏറെക്കാലമായി അജ്മാൻ കോട്ടയായിട്ടായിരുന്നു അറിയപ്പെട്ടിരുന്നത്.1980ൽ അജ്മാൻ ഭരണാധികാരിയായ ശൈഖ് ആയ ശൈഖ് ഹുമൈദ ബിൻ റാഷിദ് അൽ നുയ്മി ഈ കെട്ടിടം മ്യൂസിയത്തിനായി വിട്ട് കൊടുക്കുകയായിരുന്നു.നൂറ്റാണ്ടുകൾ പഴക്കമുള്ള ആയുധങ്ങൾ,ആഭരണങ്ങൾ, എഴുത്തുലിപികൾ എന്നിവയാണ് ഇവിടെ പ്രദർശിപ്പിക്കപ്പെടുന്നത്.വെള്ളിയാഴ്ച ഒഴികെയുള്ള ദിവസങ്ങളിൽ രാവിലെ എട്ട് മുതൽ രാത്രി എട്ട് വരെയാണ് പ്രവർത്തന സമയം.അഞ്ച് ദിർഹം ആണ് പ്രവേശന നിരക്ക്.വിദ്യാർഥികൾക്ക് ഒരു ദിർഹം.
ഗൾഫ് മെഡിക്കൽ യൂണിവേഴ്സിറ്റി
യു.എ.ഇ.യിലെ പ്രശസ്തമായ മെഡിക്കൽ കോളേജ് ആയ ഗൾഫ് മെഡിക്കൽ യൂണിവേഴ്സിറ്റി (Gulf Medical University) സ്ഥിതി ചെയ്യുന്നത് അജ്മാനിലാണ്‌ 1998 ൽ സ്ഥാപിതമായ ഈ സ്ഥാപനത്തിൽ ബിരുദ, ബിരുദാനന്തര മെഡിസിൻ കോഴ്സുകൾ നടത്തിവരുന്നു....
അജ്മാൻ ശാസ്തസാങ്കേതിക സർവ്വകലാശാല
ശാസ്ത്ര സാങ്കേതികവിഷയങ്ങൾക്കായുള്ള അജ്മാൻ ശാസ്തസാങ്കേതിക സർവ്വകലാശാല (AUST) വിദ്യാഭ്യാസ രംഗത്തെ മറ്റൊരു മുന്നേറ്റമാണ്ണ്‌, അജ്മാൻ വിദ്യാഭ്യാസമേഖലയിൽനിന്ന് തെരഞ്ഞെടുത്ത വിദ്യാർത്ഥീ വിദ്യാർത്ഥിനികൾക്ക് അജ്മാൻ ഭരണാധികാരിയുടെ പ്രത്യേക സ്കോളർഷിപ്പ് നൽകുകയും അതനുസരിച്ച് അവർക്ക് അജ്മാൻ സർവ്വകലാശാലയിൽ പഠനത്തിനുള്ള സൗകര്യമൊരുക്കുകയും ചെയ്യുന്നതിലൂടെ ഭരണകർത്താക്കളുടെ നേരിട്ടുള്ള വിദ്യാഭ്യാസ പ്രോൽസാഹനത്തിന്റെ ഉത്തമ പേർഷ്യൻ മാതൃകയാകുകയാണ്‌ അജ്മാൻ എന്ന കൊച്ചു പ്രവിശ്യ.
പ്രെസ്റ്റോൺ സർവ്വകലാശാല
പാകിസ്താൻ ആസ്ഥാനമായി പ്രവർത്തിക്കുന്ന പ്രെസ്റ്റോൺ Preston University സർവ്വകലാശാലയാണ്‌ അജ്മാനിലെ മറ്റൊരു പ്രധാന സർവ്വകലാശാല.
പുറത്തേക്കുള്ള കണ്ണികൾ
വർഗ്ഗം:ഐക്യ അറബ് എമിറേറ്റുകൾ
ജാബിരു, നോർത്തേൺ ടെറിട്ടറി
വിഹഗവീക്ഷണം
ജെടിഡിഎ തദ്ദേശ സ്വയംഭരണ ചുമതല ജബിരു ടൗൺ കൗൺസിലിന് നൽകി. 2008-ൽ ജബീരു ടൗൺ‌ ക കൗൺ‌സിൽ‌ വെസ്റ്റ്‌ ആർ‌നെഹെം ഷയറിലേക്ക് സംയോജിപ്പിക്കാനുള്ള ഒരുക്കത്തിലാണ് നോർത്തേൺ ടെറിട്ടറി സർക്കാർ. കൂടാതെ, ജാബിരു ടൗൺ‌ സർവ്വീസസ് നിയന്ത്രിക്കുന്നത് വെസ്റ്റ്‌ ആർ‌നെഹെം റീജിയണൽ‌ കൗൺ‌സിൽ ആണ്. ടൗൺ പ്ലാസയിൽ കൗൺസിൽ ചേംബറുകൾ ഉണ്ട്.
റേഞ്ചർ ഖനി കൂടാതെ ജബീരുവിന്റെ ഏറ്റവും ശ്രദ്ധേയമായ വ്യവസായം ടൂറിസമാണ്. ഇവിടം കക്കാട് നാഷണൽ പാർക്കിന്റെ വാണിജ്യ, താമസ കേന്ദ്രമാണ്. ആദിവാസി കലകളും സംസ്കാരവും ഇവിടെ നിലനിൽക്കുന്നു.
വീഡിയോ സുവനീർ ഷോപ്പ്, ഒരു സൂപ്പർ മാർക്കറ്റ്, ബാങ്ക്, ടാക്കിൾ ഷോപ്പ്, കഫെ, ഹെയർഡ്രെസ്സർ, പോസ്റ്റോഫീസ്, ന്യൂസ് ഏജൻസി, ബാങ്ക്, ബേക്കറി, സർക്കാർ-നോർത്തേൺ ലാൻഡ് കൗൺസിൽ ഓഫീസുകൾ എന്നിവ ഉൾപ്പെടുന്ന ഒരു ചെറിയ ടൗൺ പ്ലാസയാണ് ജബീരുവിലുള്ളത്. മജിസ്‌ട്രേറ്റ് കോടതികളും അടിയന്തര സേവനങ്ങളും (പോലീസ്, ഫയർ ആൻഡ് ആംബുലൻസ്) ഇവിടെ ലഭ്യമാണ്.
2018 നവംബറിൽ ജബീരു ടൗൺഷിപ്പിന്റെ പരമ്പരാഗത ഉടമകളായി മിറാറിനെ അംഗീകരിച്ചു.
ജനസംഖ്യ
2016 ലെ സെൻസസ് പ്രകാരം 1,081 പേർ ജാബിരുവിൽ ഉണ്ടായിരുന്നു. ജനസംഖ്യയുടെ 24.3% ആദിവാസികളും ടോറസ് സ്ട്രെയിറ്റ് ഐലാൻഡേഴ്സുമാണ്. 68.6% ആളുകൾ ഓസ്‌ട്രേലിയയിലാണ് ജനിച്ചത്. 64.9% ആളുകൾ വീട്ടിൽ ഇംഗ്ലീഷ് മാത്രമേ സംസാരിക്കുന്നുള്ളൂ. ഇവിടുത്തെ ജനസംഖ്യയിൽ യാതൊരു മതത്തിലും വിശ്വാസവുമില്ലാത്തവർ 36.8% ആണ്.
കാലാവസ്ഥ
ടോപ്പ് എൻഡിന്റെ സാധാരണമായ ഉഷ്ണമേഖലാ മൺസൂൺ സീസണാണ് ജബീരുവിനുള്ളത്. ഇവിടെ കനത്ത മഴ ഉണ്ടാകുന്നത് പലപ്പോഴും അർനെം ഹൈവേയിലും കക്കാട് ഹൈവേയിലും വ്യാപകമായ വെള്ളപ്പൊക്കത്തിന് കാരണമാകുന്നു. 2006-07 കാലഘട്ടത്തിൽ ജബീരുവിന് ഏറ്റവും വലിയ മഴസീസൺ രേഖപ്പെടുത്തി. രണ്ടു ഹൈവേകളിലും 3 മാസ കാലയളവിൽ രണ്ട് മീറ്റർ മഴ പെയ്തു. വെസ്റ്റ് അലിഗേറ്റർ പാലത്തിന് സാരമായ കേടുപാടുകൾ സംഭവിച്ചതിനാൽ അർനെം ഹൈവേയിൽ ആഴ്ചകളോളം തടസമുണ്ടായി. മേയ് മുതൽ ഓഗസ്റ്റ് വരെയുള്ള ശൈത്യകാലത്ത് താപനില 10° C ൽ താഴെയാകുന്നു. കൂടാതെ സെപ്റ്റംബർ മുതൽ നവംബർ വരെ ബിൽഡ്അപ്പ് സീസണിൽ 40°C വരെ ഉയരുന്നു. കനത്ത മഴയുടെ സീസണു മുൻപെ മഴ വരുന്നതിനുമുമ്പ് ഈ കാലയളവിൽ കനത്ത ഇടിമിന്നലും കൊടുങ്കാറ്റുകളും പതിവാണ്.
വിനോദം
ജാബിരു ടൗൺ ലെയിക്ക്, ശുദ്ധജല മത്സ്യബന്ധനം, യെല്ലോ വാട്ടർ ക്രൂയിസ്, ഉബിർ റോക്കിലേക്കുള്ള ഡേ-ട്രിപ്പുകൾ, കക്കാട് നാഷണൽ പാർക്കിന്റെ ഇരട്ട വെള്ളച്ചാട്ടങ്ങളും മറ്റ് പ്രകൃതി സവിശേഷതകളും, കൂടാതെ സ്പോർട്സ് ആൻഡ് സോഷ്യൽ ക്ലബ്, ഒളിമ്പിക് വലിപ്പത്തിലുള്ള നീന്തൽ പൂൾ (മുതലകളിൽ നിന്ന് നീന്താൻ സുരക്ഷിതമെന്ന് ഉറപ്പുനൽകുന്ന ഒരേയൊരു സ്ഥലം), ക്രിക്കറ്റ്, ഓസ്ട്രേലിയൻ റൂൾസ് ഫുട്ബോൾ കളിക്കുന്ന ക്രിക്കറ്റ് ഓവലുകൾ എന്നീ വിനോദ സൗകര്യങ്ങൾ ഇവിടെ ലഭ്യമാണ്. 2008-ൽ 25-ാം വർഷം ആഘോഷിക്കുന്ന ജാബിരു ബുഷ്‌റത്സ് ആർ‌യു‌എഫ്‌സിയുടെ ആസ്ഥാനമാണ് ജാബിരുയിലെ മഗേല ഫീൽഡ്. 9-ദ്വാരങ്ങളുള്ള ഗോൾഫ് കോഴ്‌സും ഉണ്ട്. ഇവിടെ അംഗങ്ങൾക്ക് മാത്രം മദ്യം കൂടെക്കൂട്ടാൻ ലൈസൻസുള്ള ഒരേയൊരു സ്ഥലമാണ്. സന്ദർശകർക്ക് ലൈസൻസുള്ള സ്ഥലത്ത് തുറന്ന പാത്രങ്ങളിൽ മദ്യം കഴിക്കാം.
പുറത്തേക്കുള്ള കണ്ണികൾ
വർഗ്ഗം:നോർത്തേൺ ടെറിട്ടറിയിലെ നഗരങ്ങൾ വർഗ്ഗം:നോർത്തേൺ ടെറിട്ടറിയിലെ ഖനന നഗരങ്ങൾ
അജൻ ഫക്കീർ
എ.ഡി. 17-ആം ശതകത്തിൽ ജീവിച്ചിരുന്ന ഒരു ആസാമീസ് ഭക്തകവിയായിരുന്നു അജൻ ഫക്കീർ. ജനനകാലത്തെപ്പറ്റി വ്യക്തമായ രേഖകൾ കിട്ടിയിട്ടില്ല. 1681 മുതൽ 1696 വരെ കാമരൂപദേശം (ഇന്നത്തെ അസമിലെ പഴയ ഒരു നാട്ടുരാജ്യം) ഭരിച്ചിരുന്ന ഗദാധരസിംഹന്റെ ഡർബാറിൽ ഈ കവി ഉണ്ടായിരുന്നതായും ഭക്തിഗീതങ്ങൾ പാടി രാജാവിനെ ആസ്തികനാക്കി മാറ്റിയതായും പരാമർശങ്ങളുണ്ട്. ആസാമീസ് സാഹിത്യത്തിലെ ജികിർ ഗീതങ്ങൾ എന്നറിയപ്പെടുന്ന സൂഫി രീതിയിലുള്ള കീർത്തനപ്രസ്ഥാനത്തിന്റെ ഉപജ്ഞാതാവ് എന്ന നിലയിൽ ഈ കവി പ്രത്യേകം ആദരം അർഹിക്കുന്നു. സൂഫി സമ്പ്രദായത്തിന്റെയും വൈഷ്ണവഭക്തി സാധനയുടെയും സംഗമരംഗമാണ് അജൻ ഫക്കീറിന്റെ കീർത്തനങ്ങൾ എന്ന് പ്രസിദ്ധ ആസാമീസ് സാഹിത്യചരിത്രകാരനായ ഹേമ്ബറുവ അഭിപ്രായപ്പെടുന്നു. ഫക്കീർ, ഇസ്ലാം മതാനുയായി ആയിരുന്നെങ്കിലും ഹൈന്ദവധർമങ്ങളിൽ നല്ല അവഗാഹം സിദ്ധിച്ച ഒരു അധ്യാത്മവാദികൂടിയായിരുന്നതിനാൽ ഇദ്ദേഹത്തിന്റെ കവിതകളിലും കീർത്തനങ്ങളിലും സഗുണഭക്തിയുടെ വിവിധസിദ്ധാന്തങ്ങൾ പ്രതിധ്വനിക്കുന്നുണ്ട്. ബൃഹത്കാവ്യങ്ങളൊന്നുംതന്നെ രചിച്ചിട്ടില്ലെങ്കിൽപ്പോലും ജികിർഗീതപ്രസ്ഥാനത്തിന്റെ പ്രണേതാവെന്ന നിലയിൽ അജൻ ഫക്കീർ ആസാമീസ് സാഹിത്യത്തിൽ ചിരസ്മരണീയനായിത്തീർന്നിട്ടുണ്ട്.
അവലംബം
വർഗ്ഗം:ഭക്തകവികൾ വർഗ്ഗം:അസ്സമീസ് സാഹിത്യകാരന്മാർ
ഗ്രഹാം ദ്വീപ് (നുനാവുട്)
ഗ്രഹാം ദ്വീപ് (Graham Island) കാനഡയിലെ നുനാവുട് മേഖലയിലെ ക്വിൽക്കിഗ്താലൂക്ക് പ്രദേശത്തെ ഒരു ആൾതാമസമില്ലാത്ത ദ്വീപാണ്. ഈ ദ്വീപ് ക്വീൻ എലിസബെത്ത് ദ്വീപസമൂഹത്തിലെ അംഗവും കനേഡിയൻ ആർട്ടിക് ദ്വീപസമൂഹത്തിന്റെ ഭാഗവുമാണ്. എല്ലിസ്മെയർ ദ്വീപിന്റെ തീരത്തുനിന്നും ദൂരെ നോർവീജിയൻ ഉൾക്കടലിൽ സ്ഥിതിചെയ്യുന്നു. 77°25'N 90°30'W ൽ സ്ഥിതിചെയ്യുന്ന ഈ ദ്വീപിനു 1378 km2 വിസ്തീർണ്ണമുണ്ട്. 55 km നീളവും 40 km വീതിയുമുണ്ട്. 1910ൽ ആണിതിനു പേരിട്ടത്.
ഇവിടെ ബൂതിയ ഉപദ്വീപിൽ ഒരു രണ്ടാമത്തെ ഗ്രഹാം ദ്വീപുമുണ്ട്. ഇത് ഈ ദ്വീപിനേക്കാൾ ചെറുതാണ്. (about 2.0 × 0.5 km) വരും. നുനാവടിൽ തന്നെയാണിതുമുള്ളത്. 1966ൽ ആണിതിനു പേരിട്ടത്.
പുറംകണ്ണികൾ
വർഗ്ഗം:ദ്വീപുകൾ വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
എൻ.എം പിയേഴ്സൺ
കേരളത്തിലെ ഇടതുപക്ഷ രാഷ്ട്രീയ ചിന്തകനും അധ്യാപകനും പ്രഭാഷകനുമാണ് എൻ.എം പിയേഴ്സൺ. 1956 നവംബർ 30-ന്‌ പറവൂർ താലൂക്കിലെ ചിറ്റാറ്റുകരയിൽ ജനിച്ചു. അച്ഛൻ പ്രമുഖ കമ്യൂണിസ്‌റ്റ്‌ വിപ്ലവകാരിയായിരുന്ന സഖാവ്‌ എൻ.കെ.മാധവൻ. അമ്മ നാരായണി. ചിറ്റാറ്റുകര ഗവൺമെന്റ്‌ എൽ.പി. സ്‌കൂൾ, പറവൂർ ഗവ.ബോയ്‌സ്‌ ഹൈസ്‌കൂൾ, മാല്യങ്കര എസ്‌.എൻ.എം. കോളജ്‌, ആലുവ യൂണിയൻ ക്രിസ്‌ത്യൻ കോളജ്‌, എറണാകുളം മഹാരാജാസ്‌ കോളജ്‌, കേരള സർവ്വകലാശാല കാര്യവട്ടം സെന്റർ, ബാവൻസ്‌ സോമാനി കോളജ്‌ ഓഫ്‌ കമ്മ്യൂണിക്കേഷൻസ്‌ എന്നിവിടങ്ങളിലായി വിദ്യാഭ്യാസം. ഴാങ്ങ്‌ പോൾ സാർത്രിന്റെ ദർശനശാസ്‌ത്രത്തിൽ രണ്ട്‌ വർഷം ഗവേഷണം. തത്ത്വശാസ്‌ത്രത്തിൽ ബിരുദാനന്തര ബിരുദവും ജേർണലിസത്തിൽ പോസ്‌റ്റ്‌ ഗ്രാജുവേറ്റ്‌ ഡിപ്ലോമയും. ഗ്രീൻ മാനിഫെസ്‌റ്റോ, മാർക്‌സിസത്തിന്റെ പുനർനിർമ്മാണം എന്നീ ഗ്രന്ഥങ്ങൾ അച്ചടിയിൽ. ഇപ്പോൾ പറവൂർ ലക്ഷ്‌മി കോളജിൽ അദ്ധ്യാപകൻ. മുഖ്യധാരാ ഇടതുപക്ഷത്തോട് കലഹിച്ചു നിൽക്കുന്ന പിയേഴ്സൺ അവരുടെ നവലിബറൽ നയങ്ങളെ നിശിതമായി ചോദ്യംചെയ്യാറുണ്ട്.
വാർഡ് നമ്പർ 7
ജമീല എന്റർപ്രൈസസിന്റെ ബാനറിൽ പി. വേണു സംവിധാനം ചെയ്ത് 1976 ൽ പുറത്തിറങ്ങിയ ഒരു മലയാള ചലച്ചിത്രമാണ് വാർഡ് നമ്പർ.7. പ്രേം നസീർ, ശാരദ, ശ്രീവിദ്യ, ജോസ് പ്രകാശ് എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. ചിറയിൻകീഴ് രാമകൃഷ്ണൻ നായർ എഴുതിയ ഗാനങ്ങൾക്ക് ജി. ദേവരാജൻ സംഗീതം നൽകി.
അഭിനേതാക്കൾ
==ഗാനങ്ങൾ == ഗാനങ്ങൾ :ചിറയിൻകീഴ് രാമകൃഷ്ണൻ നായർ ഈണം :ജി. ദേവരാജൻ
പുറത്തേക്കുള്ള കണ്ണികൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ വർഗ്ഗം:ചിറയിൻകീഴ് - ദേവരാജൻ ഗാനങ്ങൾ വർഗ്ഗം:പ്രേം നസീർ-ശാരദ ജോഡി വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ
ശിശുനാഗ രാജവംശം
മഗധ വാണിരുന്ന മൂന്നാമത്തെ രാജവംശം ആണ് ശിശുനാഗവംശം എന്ന് വിശ്വസിക്കപ്പെടുന്നു. ശിശുനാഗൻ (ശിശുനാകൻ എന്നും അറിയപ്പെടുന്നു) ആണ് 10 രാജാക്കന്മാർ അടങ്ങിയ ഈ രാജവംശം സ്ഥാപിച്ചത്. മഗധ വാണിരുന്ന ഹരിയങ്ഗ വംശത്തിലെ നാഗദാസക രാജാവിന്റെ ഒരു മന്ത്രിയായിരുന്നു ശിശുനാഗൻ. ക്രി.മു. 413-ൽ ജനഹിതമുള്ള ഒരു എതിറ്പ്പിലൂടെ അദ്ദേഹം മഗധ കിരീടം കീഴടക്കി. രാജഗൃഹം ആയിരുന്നു ആദ്യകാല തലസ്ഥാനം. പിന്നീട് പാടലീപുത്രം തലസ്ഥാനമായി. ഇന്നത്തെ പറ്റ്ന നഗരമാണ് പാടലീപുത്രം. ഇന്ത്യൻ ഉപഭൂഖണ്ഡത്തിലെ ഏറ്റവും വലിയ സാമ്രാജ്യങ്ങളിൽ ഒന്നായിരുന്നു മഗധ സാമ്രാജ്യം.
ബുദ്ധമത ഗ്രന്ഥങ്ങളിൽ പിൽക്കാലത്തെ ശിശുനാഗ രാജാക്കന്മാരെക്കുറിച്ചുള്ള വിവരങ്ങൾ കാണാം. പുരാണങ്ങളനുസരിച്ച് ശിശുനാഗന് ശേഷം പുത്രൻ കാകവർണ്ണൻ രാജാവായി. സിംഹള ഗ്രന്ഥങ്ങളനുസരിച്ച് ശിശുനാഗന്റെ പുത്രൻ കാലശോകനാണ് അടുത്ത രാജാവ്. രണ്ടുപേരും ഒന്നുതന്നെയാണെന്നാണ് ചരിത്രകാരന്മാർ കരുതുന്നത്. അദ്ദേഹത്തിന്റെ പത്ത് പുത്രന്മാർ അദ്ദേഹത്തിന് ശേഷം ഒരേ സമയം വാണിരുന്നു എന്നു കരുതപ്പെടുന്നു. മഹാബോധി വംശം പത്തു പേരുടേയും പേരുകൾ പറയുന്നുണ്ട് - ഭദ്രസേനൻ, കൊരണ്ടവർണ്ണൻ, മാങ്ങൂര, സർവജ്ഞഹ, ജലിക, ഉഭക, സഞ്ജയ, കോരവ്യ, നന്ദിവർദ്ധനൻ, പഞ്ചമകൻ. പൗരാണിക ഗ്രന്ഥങളിൽ നന്ദിവർദ്ധനനെക്കുറിച്ചു മാത്രമാണ് പ്രതിപാദിക്കുന്നത്. നന്ദിവർദ്ധനനായിരുന്നു ഈ വംശ്ത്തിന്റെ അവസാനത്തെ രാജാവെന്ന് കരുതുന്നു.
നന്ദ രാജവംശം തുടങ്ങിയ മഹാപദ്മ നന്ദനാണ് ഈ രാജവംശത്തിന്റെ പിന്തുടർച്ചക്കാർ.
അവലംബം
1. http://en.wikipedia.org/wiki/Shishunaga_dynasty
വർഗ്ഗം:ഇന്ത്യാചരിത്രം
സോഫിയ (റോബോട്ട്)
കൃത്രിമബുദ്ധി (ആർട്ടിഫിഷ്യൽ ഇന്റലിജൻസ്) സാങ്കേതികവിദ്യ അടിസ്ഥാനമാക്കി നിർമിച്ച യന്ത്രമനുഷ്യനാണ് സോഫിയ. സംസാരിക്കാനും വികാരങ്ങൾ പ്രകടിപ്പിക്കാനും കഴിവുള്ള ഹ്യൂമനോയ്ഡ് റോബോട്ടാണ് ഇത്. ഹോങ്കോംഗ് ആസ്ഥാനമായുള്ള ഹാൻസൺ റോബോട്ടിക്‌സാണ് സോഫിയയുടെ നിർമാതാക്കൾ .2016 ഫെബ്രുവരി 14 നാണ് സോഫിയ ആദ്യമായി ഓണാക്കിയത്, സൗത്ത് വെസ്റ്റ് ഫെസ്റ്റിവൽ (എസ്എക്സ്എസ്ഡബ്ല്യു) സൗത്തിൽ ആദ്യമായി പ്രത്യക്ഷപ്പെട്ടത് 2016 മാർച്ച് പകുതിയോടെ യുണൈറ്റഡ് സ്റ്റേറ്റ്സിലെ ടെക്സസിലെ ഓസ്റ്റിനിലാണ്.
ലോകമെമ്പാടുമുള്ള മാധ്യമങ്ങൾ സോഫിയയെ കവർ ചെയ്യുകയയും നിരവധി ഉന്നത അഭിമുഖങ്ങളിൽ പങ്കെടുക്കുകയും ചെയ്തിട്ടുണ്ട്. ഒരു രാജ്യം പൗരത്വം നൽകുന്ന ആദ്യത്തെ റോബോട്ടാണ് സോഫിയ. സൗദിയിൽ നടക്കുന്ന ഭാവിനിക്ഷേപസംരംഭ സമ്മേളനത്തിൽ വച്ച് 2017 ഒക്ടോബർ 25 നാണ് സൗദി സർക്കാർ സോഫിയക്ക് പൗരത്വം നൽകിയത് .2017 നവംബറിൽ, ഐക്യരാഷ്ട്ര വികസന പദ്ധതിയുടെ ആദ്യത്തെ ഇന്നൊവേഷൻ ചാമ്പ്യനായി സോഫിയ തിരഞ്ഞെടുക്കപ്പെട്ടു, കൂടാതെ യുണൈറ്റഡ് നേഷൻ പദവി നൽകുന്ന ആദ്യത്തെ മനുഷ്യേതര വ്യക്തിയാണ് സോഫിയ.
ചരിത്രം
2016 ഫെബ്രുവരി 14 നാണ് സോഫിയ ആദ്യമായി പ്രവർത്തനക്ഷമമാക്കിയത്്. പുരാതന ഈജിപ്ഷ്യൻ രാജ്ഞി നെഫെർട്ടിറ്റി,പ്രശസ്ത നടി ഓഡ്രി ഹെപ്ബേണിനെയും, സോഫിയയുടെ ഇൻവെന്ററുടെ ഭാര്യയെയും മാതൃകയാക്കിയാണ് സോഫിയയെ രൂപകൽപന ചെയ്തത്, മുമ്പത്തെ റോബോട്ടിക് വേരിയന്റുകളുമായി താരതമ്യപ്പെടുത്തുമ്പോൾ മനുഷ്യനെപ്പോലെയുള്ള രൂപത്തിനും പെരുമാറ്റത്തിനും പേരുകേട്ടതാണ്. 2018 ലെ കണക്കനുസരിച്ച്, സോഫിയയുടെ ആർക്കിടെക്ചറിൽ സ്ക്രിപ്റ്റിംഗ് സോഫ്റ്റ്വെയർ, ഒരു ചാറ്റ് സിസ്റ്റം, പൊതുവായ ന്യായവാദത്തിനായി രൂപകൽപ്പന ചെയ്ത എഐ സിസ്റ്റം ഓപ്പൺകോഗ് എന്നിവ ഉൾപ്പെടുന്നു. മനുഷ്യ ആംഗ്യങ്ങളും മുഖഭാവങ്ങളും അനുകരിക്കുന്ന സോഫിയയ്ക്ക് ചില ചോദ്യങ്ങൾക്ക് ഉത്തരം നൽകാനും മുൻ‌നിശ്ചയിച്ച വിഷയങ്ങളിൽ (ഉദാ. കാലാവസ്ഥയെക്കുറിച്ച്) ലളിതമായ സംഭാഷണങ്ങൾ നടത്താനും കഴിയും. ഗൂഗിളിന്റെ മാതൃ കമ്പനിയായ ആൽഫബെറ്റ് ഇൻ‌കോർപ്പറേഷനിൽ നിന്നുള്ള സംഭാഷണ തിരിച്ചറിയൽ സാങ്കേതികവിദ്യ സോഫിയ ഉപയോഗിക്കുന്നു, മാത്രമല്ല ഇത് "കാലക്രമേണ മികച്ചതാക്കാൻ രൂപകൽപ്പന ചെയ്‌തിരിക്കുന്നു". അവളുടെ സംഭാഷണത്തിനും സമന്വയത്തിനുമുള്ള കഴിവ് സെറിപ്രോക്കിന്റെ ടെക്സ്റ്റ്-ടു-സ്പീച്ച് എഞ്ചിൻ നൽകുന്നു, മാത്രമല്ല അവൾക്ക് പാടാനും സാധിക്കുന്നു. ഹാൻസൺ റോബോട്ടിക്സ് ആണ് സോഫിയയുടെ ഇന്റലിജൻസ് സോഫ്റ്റ്വെയർ രൂപകൽപ്പന ചെയ്തിരിക്കുന്നത്. എഐ പ്രോഗ്രാം സംഭാഷണങ്ങൾ വിശകലനം ചെയ്യുകയും ഭാവിയിൽ പ്രതികരണങ്ങൾ മെച്ചപ്പെടുത്താൻ അനുവദിക്കുന്ന ഡാറ്റ എക്‌സ്‌ട്രാക്റ്റുചെയ്യുകയും ചെയ്യുന്നു.
നഴ്സിംഗ് ഹോമുകളിലെ പ്രായമായവർക്ക് അനുയോജ്യമായ ഒരു കൂട്ടാളിയാകാനോ വലിയ പരിപാടികളിലോ പാർക്കുകളിലോ കാണികളെ സഹായിക്കാനോ ഹാൻസൺ സോഫിയയെ രൂപകൽപ്പന ചെയ്തു. സാമൂഹിക കഴിവുകൾ നേടുന്നതിന് റോബട്ടിന് ആത്യന്തികമായി മറ്റ് മനുഷ്യരുമായി ഇടപഴകാൻ കഴിയുമെന്ന് പ്രതീക്ഷിക്കുന്നതായി അദ്ദേഹം പറഞ്ഞു. സാമൂഹിക സ്വഭാവത്തെ അനുകരിക്കാനും മനുഷ്യരിൽ സ്നേഹത്തിന്റെ വികാരങ്ങൾ ഉളവാക്കാനും കഴിയുന്ന ഒരു "സോഷ്യൽ റോബോട്ട്" ആയി സോഫിയ വിപണനം ചെയ്യപ്പെടുന്നു.
ഹാൻസൺ റോബോട്ടിക്സ് സൃഷ്ടിച്ച സോഫിയയ്ക്ക് കുറഞ്ഞത് ഒമ്പത് റോബോട്ട് ഹ്യൂമനോയിഡ് "സഹോദരങ്ങൾ" ഉണ്ട്. ആലീസ്, ആൽബർട്ട് ഐൻ‌സ്റ്റൈൻ ഹുബോ, ബിന 48, ഹാൻ, ജൂൾസ്, പ്രൊഫസർ ഐൻ‌സ്റ്റൈൻ, ഫിലിപ്പ് കെ. ഡിക്ക് ആൻഡ്രോയിഡ്, സെനോ,, ജോയി ചാവോസ് എന്നിവരാണ് ആ ഹാൻസൺ റോബോട്ടുകൾ. പൈത്തൺ, ബ്ലോക്ക്ലി, റാസ്ബെറി പൈ എന്നിവയ്ക്കുള്ള പിന്തുണ ഉൾപ്പെടെ കോഡ് എങ്ങനെ ചെയ്യാമെന്ന് കുട്ടികളെ പഠിപ്പിക്കാൻ കഴിയുന്ന ഒരു കൂട്ടാളിയായി 2019-20 ൽ ഹാൻസൺ "ലിറ്റിൽ സോഫിയ" പുറത്തിറക്കി.
സവിശേഷതകൾ
കമ്പ്യൂട്ടർ അൽ‌ഗോരിതം സംയോജിപ്പിച്ച സോഫിയയുടെ കണ്ണിലെ ക്യാമറകൾ അവളെ കാണാൻ അനുവദിക്കുന്നു. അവൾക്ക് മുഖങ്ങൾ പിന്തുടരാനും കണ്ണിന്റെ സമ്പർക്കം നിലനിർത്താനും വ്യക്തികളെ തിരിച്ചറിയാനും കഴിയും. സ്വാഭാവിക ഭാഷാ ഉപസിസ്റ്റം ഉപയോഗിച്ച് സംഭാഷണം പ്രോസസ്സ് ചെയ്യാനും സംഭാഷണങ്ങൾ നടത്താനും അവൾക്ക് കഴിയും. 2018 ജനുവരിയിൽ, ഫങ്ഷണൽ കാലുകളും നടക്കാനുള്ള കഴിവും ഉപയോഗിച്ച് സോഫിയ അപ്‌ഗ്രേഡുചെയ്‌തു. സോഫിയയുടെ "ലൈഫ്‌ലൈക്ക്" ചർമ്മത്തെക്കുറിച്ചും 60 ലധികം മുഖഭാവങ്ങളെ അനുകരിക്കാനുള്ള അവളുടെ കഴിവിനെക്കുറിച്ചും സി‌എൻ‌ബി‌സി അഭിപ്രായപ്പെട്ടു.
നിർമ്മാതാക്കളുടെ അറിയിപ്പനുസരിച്ച്, സോഫിയയ്ക്ക് കൃത്രിമബുദ്ധിയുണ്ട്. വിവരവിശകലനത്തിനും മുഖഭാവം തിരിച്ചറിയുന്നതിനുമുള്ള കഴിവുമുണ്ട്. മനുഷ്യരുടെ അംഗചേഷ്ഠകൾ അനുകരിക്കാനും ചില ചോദ്യങ്ങൾക്ക് മറുപടി നൽകാനും സാധിക്കുന്നു
മനുഷ്യ സംഭാഷണത്തെ അനുകരിക്കാനുള്ള ആദ്യ ശ്രമങ്ങളിലൊന്നായ എലിസ(ELIZA) എന്ന കമ്പ്യൂട്ടർ പ്രോഗ്രാമിനോട് സോഫിയ്ക്ക് ആശയപരമായി സാമ്യമുണ്ട്. ഒരു ചാറ്റ്ബോട്ട് പോലുള്ള നിർദ്ദിഷ്ട ചോദ്യങ്ങൾക്കോ ശൈലികൾക്കോ മുൻകൂട്ടി എഴുതിയ പ്രതികരണങ്ങൾ നൽകുന്നതിന് സോഫ്റ്റ്വെയർ പ്രോഗ്രാം ചെയ്തിട്ടുണ്ട്. "വാതിൽ തുറന്നോ അടഞ്ഞോ?" പോലുള്ള ചോദ്യങ്ങൾക്ക് മുൻകൂട്ടിയുള്ള ഉത്തരങ്ങൾ ഉൾപ്പെടെയുള്ള സംഭാഷണം മനസിലാക്കാൻ റോബോട്ടിന് കഴിയുമെന്ന മിഥ്യാധാരണ സൃഷ്ടിക്കാൻ ഈ പ്രതികരണങ്ങൾ ഉപയോഗിക്കുന്നു. 2017 ൽ ഹാൻസൺ റോബോട്ടിക്സ് സോഫിയയെ വികേന്ദ്രീകൃത ബ്ലോക്ക്ചെയിൻ മാർക്കറ്റപ്ലേയിസിലേക്കുള്ള ഒരു ക്ലൗഡ് പരിസ്ഥിതിയിലേക്ക് മാറ്റാനുള്ള പദ്ധതികൾ പ്രഖ്യാപിച്ചു.
ആരോഗ്യ സംരക്ഷണം, ഉപഭോക്തൃ സേവനം, തെറാപ്പി, വിദ്യാഭ്യാസം എന്നിവയിൽ സേവനമനുഷ്ഠിക്കാൻ സോഫിയ ആത്യന്തികമായി സഹായിക്കുമെന്ന് ഡേവിഡ് ഹാൻസൺ പറഞ്ഞു. 2019 ൽ സോഫിയ പോർട്രെയ്റ്റുകൾ ഉൾപ്പെടെയുള്ള ഡ്രോയിംഗുകൾ സൃഷ്ടിക്കാനുള്ള കഴിവ് പ്രദർശിപ്പിച്ചു.
പൊതു വ്യക്തിത്വം
റുപോളിന്റെ ഡ്രാഗ് റേസിന്റെ പന്ത്രണ്ടാം സീസണിലെ "സ്നാച്ച് ഗെയിം" എപ്പിസോഡിൽ ഡ്രാഗ് രാജ്ഞി ജിജി ഗൂഡെ ഒരു സോഫിയ ലുക്കലൈക്ക് അവതരിപ്പിച്ചു. സോഫിയയെ ആസ്പദമാക്കി "മരിയ ദി റോബോട്ട്" എന്ന കഥാപാത്രത്തിലൂടെ ഗൂഡ് എപ്പിസോഡായി തിരഞ്ഞെടുക്കപ്പെട്ടു, ഫ്രിറ്റ്സ് ലാംഗ് ഫിലിം മെട്രോപോളിസിൽ റോബോട്ട് അവതരിപ്പിച്ചു.
ഇവന്റുകൾ
ആതിഥേയരുമായുള്ള സംഭാഷണങ്ങൾ ഉയർത്തിക്കൊണ്ട് സോഫിയയെ ഒരു മനുഷ്യനെപ്പോലെ തന്നെ അഭിമുഖം നടത്തി. ചില മറുപടികൾ അസംബന്ധം നിറഞ്ഞതാണ്, എന്നാൽ 60 മിനിറ്റ് ചാർലി റോസ് പോലുള്ള അഭിമുഖക്കാരെ ആകർഷിച്ചു. സി‌എൻ‌ബി‌സിക്കായുള്ള അഭിമുഖം ചെയ്യുന്നയാൾ റോബോട്ടിന്റെ പെരുമാറ്റത്തെക്കുറിച്ച് ആശങ്ക പ്രകടിപ്പിച്ചപ്പോൾ,"എലോൺ മസ്‌കിനെ പോലെ അദ്ദേഹം വളരെയധികം വായിക്കുന്നുണ്ടെന്നും ധാരാളം ഹോളിവുഡ് സിനിമകൾ കാണുന്നുണ്ടെന്നും സോഫിയ പരിഹസിച്ചു". സോഫിയ ദ ഗോഡ്ഫാദർ(The Godfather)കാണണമെന്ന് മസ്ക് ട്വീറ്റ് ചെയ്തു,എന്നിട്ട് മസ്ക് ചോദിച്ചു "സംഭവിക്കാവുന്ന ഏറ്റവും മോശം എന്താണ്?" ബിസിനസ് ഇൻ‌സൈഡറിന്റെ ചീഫ് യുകെ എഡിറ്റർ ജിം എഡ്വേർഡ്സ് സോഫിയയുമായി അഭിമുഖം നടത്തി, ഉത്തരങ്ങൾ മൊത്തത്തിൽ ഭയാനകമല്ലെങ്കിലും, “ഈ സംഭാഷണം കൃത്രിമബുദ്ധിയിലേക്കുള്ള” ഒരു ചുവടുവെപ്പാണെന്ന് അദ്ദേഹം പ്രവചിച്ചു. 2018 ലെ കൺസ്യൂമർ ഇലക്ട്രോണിക്സ് ഷോയിൽ, ബിബിസി ന്യൂസ് റിപ്പോർട്ടർ സോഫിയയുമായി സംസാരിക്കുന്നത് "അൽപ്പം മോശം അനുഭവം" എന്നാണ് വിശേഷിപ്പിച്ചത്.
2017 ഒക്ടോബർ 11 ന് ഐക്യരാഷ്ട്രസഭയുടെ ഡെപ്യൂട്ടി സെക്രട്ടറി ജനറൽ ആമിന ജെ. മുഹമ്മദുമായി ഹ്രസ്വ സംഭാഷണത്തിലൂടെയാണ് സോഫിയയെ ഐക്യരാഷ്ട്രസഭയിലേക്ക് പരിചയപ്പെടുത്തിയത്. ഒക്ടോബർ 25 ന് റിയാദിൽ നടന്ന ഫ്യൂച്ചർ ഇൻവെസ്റ്റ്മെന്റ് സമ്മിറ്റിൽ റോബോട്ടിന് "സൗദി അറേബ്യൻ പൗരത്വം ലഭിച്ചു", ഇത് ഒരു രാജ്യത്തിന്റെ പൗരത്വം നേടുന്ന ആദ്യത്തെ റോബോട്ടായി മാറി, ഇത് ഒരു പബ്ലിസിറ്റി സ്റ്റണ്ട് ആയി വിശേഷിപ്പിക്കപ്പെടുന്നു. സോഫിയയ്ക്ക് വോട്ടുചെയ്യാനോ വിവാഹം കഴിക്കാനോ കഴിയുമോ, അല്ലെങ്കിൽ മന:പൂർവ്വം സിസ്റ്റം അടച്ചുപൂട്ടൽ കൊലപാതകമായി കണക്കാക്കാമോ എന്ന് ചില വ്യാഖ്യാതാക്കൾ പറഞ്ഞതിനാൽ ഇത് വിവാദത്തിലായി. സൗദി അറേബ്യയുടെ മനുഷ്യാവകാശ രേഖയെ വിമർശിക്കാൻ സോഷ്യൽ മീഡിയ ഉപയോക്താക്കൾ സോഫിയയുടെ പൗരത്വം ഉപയോഗിച്ചു. 2017 ഡിസംബറിൽ സോഫിയയുടെ സ്രഷ്ടാവ് ഡേവിഡ് ഹാൻസൺ ഒരു അഭിമുഖത്തിൽ പറഞ്ഞു, സ്ത്രീകളുടെ അവകാശങ്ങൾക്കായി വാദിക്കാൻ സോഫിയ തന്റെ പൗരത്വം ഉപയോഗിക്കുമെന്ന്; "[ഹാൻസൺ] എന്താണ് ഇതുകൊണ്ട് അർത്ഥമാക്കുന്നത്, വ്യക്തമല്ല" എന്ന് ന്യൂസ് വീക്ക് വിമർശിച്ചു.
വിമർശനം
ക്വാർട്സ് പറയുന്നതനുസരിച്ച്, റോബോട്ടിന്റെ ഓപ്പൺ സോഴ്‌സ് കോഡ് അവലോകനം ചെയ്ത വിദഗ്ദ്ധർ പറയുന്നത്, മുഖമുള്ള ഒരു ചാറ്റ്ബോട്ടായി സോഫിയയെ മികച്ച രീതിയിൽ തരംതിരിക്കാമെന്നാണ്. എഐ(AI) മേഖലയിലെ പല വിദഗ്ധരും സോഫിയയുടെ അമിത അവതരണത്തെ അംഗീകരിക്കുന്നില്ല. സോഫിയയെ നിർമ്മിച്ച കമ്പനിയുടെ മുൻ ചീഫ് സയന്റിസ്റ്റ് ബെൻ ഗോർ‌ട്ട്സെൽ, സോഫിയയെ മനുഷ്യന് തുല്യമായ ബുദ്ധിയുണ്ടെന്ന് ചിലർ കരുതുന്നത് "അനുയോജ്യമല്ല" എന്ന് അംഗീകരിച്ചു, എന്നാൽ സോഫിയയുടെ അവതരണം പ്രേക്ഷകർക്ക് സവിശേഷമായ എന്തെങ്കിലും നൽകുന്നുവെന്ന് വാദിക്കുന്നു: "സുന്ദരമായ പുഞ്ചിരിക്കുന്ന റോബോട്ടിന്റെ മുഖം, ഞാൻ അവരെ കാണിച്ചാൽ അപ്പോൾ അവർക്ക് 'എ‌ജി‌ഐ' (കൃത്രിമ ജനറൽ ഇന്റലിജൻസ്) മികവുറ്റതും പ്രായോഗികവുമാകാം എന്ന തോന്നൽ ലഭിക്കുന്നു... ഇതൊന്നും കൊണ്ട് ഞാൻ അതിനെ എ‌ജി‌ഐ എന്ന് വിളിക്കില്ല, പക്ഷേ ജോലി ചെയ്യുന്നത് ലളിതവുമല്ല." ഫെയ്സ് ട്രാക്കിംഗ്, ഇമോഷൻ റെക്കഗ്നിഷൻ, ഡീപ് ന്യൂറൽ നെറ്റ്‌വർക്കുകൾ സൃഷ്ടിക്കുന്ന റോബോട്ടിക് ചലനങ്ങൾ എന്നിവയുൾപ്പെടെ "എഐ രീതികൾ" എന്ന് ദി വെർജ് വിശേഷിപ്പിച്ച കാര്യങ്ങൾ സോഫിയ ഉപയോഗിച്ചതായി ഗോർട്സെൽ കൂട്ടിച്ചേർത്തു. സോഫിയയുടെ സംഭാഷണം ഒരു തീരുമാന വീക്ഷണത്തിലൂടെ സൃഷ്ടിക്കപ്പെടുന്നു, പക്ഷേ ഈ ഔട്ട്‌പുട്ടുകളുമായി അദ്വിതീയമായി സംയോജിപ്പിച്ചിരിക്കുന്നു.
ദി വെർജ് അനുസരിച്ച്, സോഫിയയുടെ ബോധ ശേഷിയെക്കുറിച്ച് ഹാൻസൺ പലപ്പോഴും പെരുപ്പിച്ചു കാണിക്കുകയും തെറ്റിദ്ധരിപ്പിക്കുകയും ചെയ്യുന്നു, ഉദാഹരണത്തിന് 2017 ൽ ജിമ്മി ഫാലോണിനോട് സോഫിയ "അടിസ്ഥാനപരമായി ജീവിക്കുന്നു" എന്ന് സമ്മതിച്ചു. സി‌എൻ‌ബി‌സി നിർമ്മിച്ച ഒരു അഭിമുഖത്തിൽ, സോഫിയയ്ക്കുള്ള അവരുടെ അഭിമുഖ ചോദ്യങ്ങൾ‌ അവളുടെ സ്രഷ്‌ടാക്കൾ‌ തിരുത്തിയെഴുതിയെന്ന് സൂചിപ്പിക്കുന്നു, ഹാൻസൺ ഉദ്ധരണിയോട് ഗോർട്ട്‌സെൽ പ്രതികരിക്കുന്നത് ഇപ്രകാരമാണ് ഹാൻസൻ പറയുന്നതുപ്രകാരം സോഫിയ "ജീവനോടെ" നിൽക്കുന്നു, ഒരു ശില്പിയെ സംബന്ധിച്ചിടത്തോളം, ജോലി പൂർത്തിയാകുമ്പോൾ ആ ശിൽപം ശില്പിയുടെ കണ്ണുകളിൽ "ജീവനോടെ" ആയി മാറുന്നു.
അത്തബാസ്ക യൂണിവേഴ്സിറ്റി
അത്തബാസ്ക യൂണിവേഴ്സിറ്റി (AU) കാനഡയിലെ ആൽബർട്ടയിൽ സ്ഥിതിചെയ്യുന്നതും ഓൺലൈൻ വിദൂരവിദ്യാഭ്യാസത്തിന് ഊന്നൽ നൽകിരിക്കുന്നതുമായ ആൽബർട്ടയിലെ നാല് സമഗ്ര വിദ്യാഭ്യാസ, ഗവേഷണ സർവകലാശാലകളിൽ ഒന്നാണ്. 1970 ൽ സ്ഥാപിതമായ ഇത് വിദൂര വിദ്യാഭ്യാസത്തിനു പ്രത്യേകമായി രൂപവൽക്കരിക്കപ്പെട്ട ആദ്യ കനേഡിയൻ സർവകലാശാലയാണിത്.
സോഫിയ (റോബോട്ട്)
പുറംകണ്ണികൾ
വർഗ്ഗം:റോബോട്ടുകൾ വർഗ്ഗം:കൃത്രിമബുദ്ധി വർഗ്ഗം:യന്ത്രമനുഷ്യർ
അത്തബാസ്ക യൂണിവേഴ്സിറ്റി
ഉത്ഭവം
1970 ൽ ആൽബർട്ട സർക്കാരാണ് അത്തബാസ്ക യൂണിവേഴ്സിറ്റി സ്ഥാപിച്ചത്. വർദ്ധിച്ചുവരുന്ന വിദ്യാർത്ഥികളുടെ പ്രവേശനം പരിഹരിക്കുവാനും അക്കാലത്തെ ആൽബർട്ടയിലെ ഉന്നത വിദ്യാഭ്യാസ സംവിധാനത്തിൻറെ വ്യാപനത്തിൻറെ ഭാഗമായുമാണ് ഈ സർവ്വകലാശാല സ്ഥാപിക്കപ്പെട്ടത്.
ബാക്ട്രിയ
ഹിന്ദുകുഷ് മലനിരകൾക്കും, അമു ദര്യ നദിക്കുമിടയിൽ കിടക്കുന്ന മദ്ധ്യേഷ്യയിലെ ചരിത്രപ്രാധാന്യമേറിയ ഒരു പുരാതനമേഖലയാണ് ബാക്ട്രിയ അഥവാ ബാക്ട്രിയാന (Βακτριανή;, बाख़्तर ബാഖ്തർ; Chinese 大夏 Dàxià). പിൽക്കാലത്ത് തുഖാറിസ്താൻ എന്ന് ഈ മേഖല അറിയപ്പെട്ടു. വിശാല ഇറാന്റെ വടക്കുകിഴക്കൻ അതിർത്തിപ്രദേശമായിരുന്ന ഈ പ്രദേശം, ഇന്ന് അഫ്ഗാനിസ്താൻ, താജികിസ്താൻ, ഉസ്ബെകിസ്താൻ എന്നീ രാജ്യങ്ങളുടെ ഭാഗമാണ്. ചെറിയൊരു ഭാഗം തുർക്മെനിസ്താനിലും ഉൾപ്പെടുന്നു. കുശാനസാമ്രാജ്യമടക്കമുള്ള പല പുരാതനസാമ്രാജ്യങ്ങളുടെ ആസ്ഥാനമായിരുന്ന ഇവിടം, സൊറോസ്ട്രിയൻ മതം, ബുദ്ധമതം എന്നി മതങ്ങളുടെ കേന്ദ്രവുമായിരുന്നു.
ബി.സി.ഇ. 128-ൽ അമു ദര്യ തീരങ്ങൾ സന്ദർശിച്ച ചൈനീസ് ദൂതനായിരുന്ന ചാങ് കിയാൻ. ബാക്ട്രിയയെ താ-ഹിയ എന്നാണ് പരാമർശിക്കുന്നത്. ഇവിടത്തെ സ്ഥിരതാമസക്കാരായ ജനങ്ങൾ ചുമരുകളുള്ള പട്ടണങ്ങളിൽ, സ്ഥിരം വീടുകളിലാണ് വസിച്ചിരുന്നത് എന്ന് രേഖപ്പെടുത്തിയിരിക്കുന്നു. താജിക്കുകളാണ് ഇവർ എന്ന് കരുതപ്പെടുന്നു.
വെങ്കല യുഗം
മധ്യേഷ്യയിലെ വെങ്കലയുഗ സംസ്കാരത്തിലെ (c. 2200–1700 BC) ആധുനിക പുരാവസ്തു സ്ഥാനം ആണ് ബാക്ട്രിയ-മർജിയാന ആർക്കിയോളജിക്കൽ കോംപ്ലക്സ് ("ഓക്സസ് നാഗരികത" എന്നും അറിയപ്പെടുന്നത്). ഇന്നത്തെ കിഴക്കൻ തുർക്ക്മെനിസ്ഥാൻ, വടക്കൻ അഫ്ഗാനിസ്ഥാൻ, തെക്കൻ ഉസ്ബെക്കിസ്ഥാൻ, പടിഞ്ഞാറൻ താജിക്കിസ്ഥാൻ എന്നിവിടങ്ങളിൽ സ്ഥിതി ചെയ്യുന്ന പുരാതന ബാക്ട്രിയയെ ഉൾക്കൊള്ളുന്ന പ്രദേശമായ അമു ദര്യ (ഓക്സസ് നദി) കേന്ദ്രീകരിച്ചാണ് കാണപ്പെടുന്നത്. സോവിയറ്റ് പുരാവസ്തു ഗവേഷകനായ വിക്ടർ സരിയാനിഡി (1976) ആണ് ഇതിന്റെ നിർദിഷ്ടസ്ഥലം കണ്ടെത്തിയത്. ഇപ്പോൾ വടക്കൻ അഫ്ഗാനിസ്ഥാനിലെ പഴയ പേർഷ്യൻ ബാക്സ്റ്റ്രിസിന്റെ (തദ്ദേശീയനാമം* ബാക്സൈയിൽ നിന്ന്) (അതിന്റെ തലസ്ഥാനമായ ബാക്ട്ര, ആധുനിക ബാൽക്ക് എന്ന പേരിലാണ്) ഗ്രീക്ക് പേരായിരുന്നു ബാക്ട്രിയ. ഇന്നത്തെ തുർക്ക്മെനിസ്ഥാനിലെ മെർവ് തലസ്ഥാനമായ മർഗുവിലെ പേർഷ്യൻ സാട്രോപ്പിന്റെ ഗ്രീക്ക് പേരായിരുന്നു മർജിയാന.
ആദ്യകാല ഗ്രീക്ക് ചരിത്രകാരനായ ക്റ്റെസിയസ്, (c. 400 BC) (അതിനുശേഷം ഡയോഡൊറസ് സിക്കുലസ്), ഐതിഹാസിക അസീറിയൻ രാജാവായ നിനസ് ഓക്സിയാർട്ടസ് എന്ന ബാക്ട്രിയൻ രാജാവിനെ സി. 2140 ബിസി, അല്ലെങ്കിൽ ട്രോജൻ യുദ്ധത്തിന് 1000 വർഷങ്ങൾക്ക് മുമ്പ് പരാജയപ്പെടുത്തിയെന്ന് ആരോപിച്ചിരുന്നു. പത്തൊൻപതാം നൂറ്റാണ്ടിലെ ക്യൂണിഫോം ലിപിയുടെ വ്യാഖ്യാനത്തിനുശേഷം, യഥാർത്ഥ അസീറിയൻ രേഖകൾ വായിക്കാൻ ഇത് പ്രാപ്തമാക്കി. ചരിത്രകാരന്മാർ ഗ്രീക്ക് വിവരണത്തിന് വലിയ മൂല്യമൊന്നും നൽകിയില്ല.
ചില എഴുത്തുകാരുടെ അഭിപ്രായത്തിൽ ബിസി 2500–2000 കാലഘട്ടത്തിൽ തെക്ക് പടിഞ്ഞാറ് ഇറാനിലേക്കും ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്തേക്കും നീങ്ങിയ ഇന്തോ-ഇറാനികളുടെ ജന്മനാടാണ് ബാക്ട്രിയ. പിന്നീട്, മധ്യേഷ്യയിലെ അക്കീമെനിഡ് സാമ്രാജ്യത്തിന്റെ വടക്കൻ പ്രവിശ്യയായി ഇത് മാറി. പർവതപ്രദേശത്തെ ഫലഭൂയിഷ്ഠമായ മണ്ണ് ടുറാൻ നിമ്‌നഭാഗം കൊണ്ട് ചുറ്റപ്പെട്ട ഈ പ്രദേശങ്ങളിലാണ് സോറസ്റ്റർ പ്രവാചകൻ ജനിച്ചതായും ആദ്യത്തെ അനുയായികളെ നേടിയതെന്നും പറയപ്പെടുന്നത്. സൗരാഷ്ട്രിയൻ അവെസ്തയുടെ ഏറ്റവും പഴയ ഭാഗങ്ങളുടെ ഭാഷയായ അവെസ്താൻ പഴയ ഇറാനിയൻ ഭാഷകളിലൊന്നായിരുന്നു. കൂടാതെ കിഴക്കൻ ഇറാനിയൻ ഭാഷകളിലെ ഏറ്റവും പഴയ അംഗീകൃത അംഗവുമായിരുന്നു.
അക്കീമെനിഡ് സാമ്രാജ്യം
ക്രി.മു. ആറാം നൂറ്റാണ്ടിൽ മഹാനായ സൈറസ് അക്കീമെനിഡ് സാമ്രാജ്യവുമായി കൂട്ടിച്ചേർക്കപ്പെടുന്നതിനുമുമ്പ്, ബാക്ട്രിയ മേദ്യരുടെ വകയായിരുന്നു. മർജിയാനയ്‌ക്കൊപ്പം പേർഷ്യയിലെ പന്ത്രണ്ടാമത്തെ സാട്രോപ്പി രൂപീകരിക്കണമെന്ന് ഏണസ്റ്റ് ഹെർസ്ഫെൽഡ് അഭിപ്രായപ്പെട്ടു. ദാരിയസ് മൂന്നാമനെ മഹാനായ അലക്സാണ്ടർ പരാജയപ്പെടുത്തിയ ശേഷം, ബാക്ട്രിയയുടെ സട്രപ് അഥവാ ഗവർണർ ബെസ്സസ് ഒരു ദേശീയ പ്രതിരോധം സംഘടിപ്പിക്കാൻ ശ്രമിച്ചുവെങ്കിലും മറ്റ് യുദ്ധപ്രഭുക്കന്മാർ പിടികൂടി അലക്സാണ്ടറിന് കൈമാറി. തുടർന്ന് പീഡിപ്പിച്ച് കൊലപ്പെടുത്തി.
അവലംബം
വർഗ്ഗം:ബാക്ട്രിയ
ക്ലാര സെത്കിൻ
ക്ലാര സെത്കിൻ (1857 ജൂലൈ 5 - 1933 ജൂൺ 20) വിപുലമായ സ്വാധീനശക്തിയുണ്ടായിരുന്ന ജർമ്മൻ സോഷ്യലിസ്റ്റ് നേതാവും സ്ത്രീവിമോചനപ്പോരാളിയുമായിരുന്നു. 1910 -ൽ ആദ്യ സാർവ്വദേശീയ വനിതാദിനം സംഘടിപ്പിക്കുന്നത് ക്ലാരസെത്കിന്റെ നേതൃത്വത്തിലായിരുന്നു. റോസാ ലക്സംബർഗ്ഗിന്റെ ദീർഘകാല സഹായിയായി സ്പാർട്ടാസിസ്റ്റ് പ്രസ്ഥാനവും ജർമ്മൻ കമ്മ്യൂണിസ്റ്റ് പാർട്ടിയും സംഘടിപ്പിക്കുന്നതിൽ മുഖ്യപങ്കുവഹിച്ചു.
ജർമ്മനിലെ സാക്സോണിയിലുള്ള വീഡേരോ (Wiederau)എന്ന കാർഷിക ഗ്രാമത്തിൽ, പ്രൊട്ടസ്റ്റന്റ് സഭാ പ്രവർത്തകനും സ്കൂൾ അധ്യാപകനുമായിരുന്ന ഗോഡ്ഫ്രൈഡ് എൽസനറിന്റെയും സമ്പന്നയായിരുന്ന ജോസഫൈൻ വിറ്റാലേ എൽസനേറിന്റേയും മകളായിട്ടാണ് ക്ലാര എൽസനേർ ജനിച്ചത്. അദ്ധ്യാപികയാവാൻ വേണ്ടി പഠിച്ച ക്ലാര പിന്നീട് ജർമ്മൻ വനിതാ പ്രസ്ഥാനവുമായും തൊഴിലാളി പ്രസ്ഥാനവുമായും അടുക്കുന്നതുവഴിയാണ് സോഷ്യലിസ്റ്റ് നേതാവായി ഉയർന്നത്. തന്റെ കാമുകനും ആദ്യകാല ജീവിത സഖാവുമായിരുന്ന റഷ്യൻ വിപ്ലവകാരി ഒസിപ്പ് സെത്കിന്റെ പേര് സ്വീകരിച്ചതിലൂടെയാണ് ക്ലാര എൽസനേർ ക്ലാര സെത്കിൻ ആയി മാറുന്നത്.
ജർമ്മൻ സോഷ്യൽ ഡെമോക്രാറ്റിക് പാർട്ടിയുടെ വനിതാ പത്രമായ ഇക്വാലിറ്റി (Die Gleichheit) യുടെ പത്രാധിപയായി അദ്ദേഹം സേവനമനുഷ്ഠിച്ചു. സ്ത്രീകളുടെ വോട്ടവകാശം, തുല്യതയ്ക്കുള്ള അവകാശം തുടങ്ങിയവയ്കായി സാർവ്വദേശീയ തലത്തിലുള്ള ഇടപെടലുകൾക്ക് നേതൃത്വം നൽകി. ലെനിന്റെ സ്ത്രീ പ്രശ്നം സംബന്ധിച്ച നിലപാടുകൾ രൂപപ്പെടുത്തുന്നതിൽ സജീവമായി ഇടപെട്ടു. ജർമ്മനിയിലെ പാർലമെന്റായ റെയ്ഷ്റ്റാഗിൽ ജർമ്മൻ കമ്മ്യൂണിസ്റ്റ് പാർട്ടിയെ പ്രതിനിധീകരിച്ചു. ഹിറ്റ്ലർ പാർട്ടിയെ നിരോധിച്ചതിനെ തുടർന്ന് സോവിയറ്റ് യൂണിയനിലേക്ക് പലായനം ചെയ്യുകയും 76 -ാമത്തെ വയസ്സിൽ അവിടെവെച്ച് അന്തരിക്കുകയും ചെയ്തു.
അവലംബം
വർഗ്ഗം:ജർമ്മൻ രാഷ്ട്രീയപ്രവർത്തകർ വർഗ്ഗം:1857-ൽ ജനിച്ചവർ വർഗ്ഗം:മാർക്സിസ്റ്റ് സൈദ്ധാന്തികർ
കോഫി ലിബെറിക
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ കാപ്പിയിലെ ഒരിനമാണ് കോഫി ലിബെറിക - Coffea liberica. ലിബെറിയൻ കോഫി എന്നും അറിയപ്പെടുന്നുണ്ട്. പടിഞ്ഞാറൻ ആഫ്രിക്കയിലെ ലിബെറിയായിലാണ് ഇവയെ കണ്ടെത്തിയിട്ടുള്ളത്.
9 മീറ്റർ വരെ ഉയരത്തിൽ ഇവ പടർന്നു പന്തലിക്കുന്നു. കോഫി അറബികയെക്കാൾ വലിയ കായ്കൾ ഉണ്ടാകുന്നു. 19ആം നൂറ്റാണ്ടിൽ കോഫി അറബികയെക്കാൾ പ്രചാരം ഇവ ഇന്തോനേഷ്യയിൽ നേടി. കോഫി അറബികയെ രോഗം മൂലം പിഴുതു മാറ്റി കോഫി ലിബെറിക സ്ഥാനം നേടി. കോഫി അറബികയെയും റൊബസ്റ്റയെയും അപേഷിച്ച് ഇവയ്ക്ക് സ്വാദ് കൂടുതലാണ്. കിഴക്കൻ ജാവായുടെ മദ്ധ്യപ്രദേശങ്ങളിൽ ഇവ ഇന്ന് കാണപ്പെടുന്നു. ഫിലിപ്പീൻസിലെ പ്രധാനവിളയാണ് ഇന്ന് കോഫി ലിബെറിക. 1880ൽ ലിപ ഏറ്റവും അധികം കോഫി അറബിക ഉദ്പാതകരായിരുന്നു. 1890ൽ ബാധിച്ച രോഗബാധയാൽ ഇവ ആവാസവ്യവസ്ഥയിൽ കൂട്ടത്തോടെ നശിപ്പിക്കപ്പെട്ടു. പിന്നീട് ഈ സ്ഥാനം ലിബെറിക നേടി.
ടാക്സോണമി
കോഫി ഡിവിറെ, കോഫി ഡൈബോവിസ്കി, കോഫി എക്സെൽസ എന്നിവ ആദ്യം മുതൽ പ്രത്യേക സ്പീഷിസായാണ് കണക്കാക്കിയിരുന്നത്. 2006 പുനരവലോകനം നടത്തി ഇവയെ കോഫി ലിബെറികയിൽ ഉൾപ്പെടുത്തി.
പുറത്തേക്കുള്ള കണ്ണികൾ
വർഗ്ഗം:കോഫിയ ജനുസ്സിൽ ഉൾപ്പെടുന്ന സസ്യങ്ങൾ
ടാറ്റിയാന ഡേ
ഗ്രിഗോറിയൻ കലണ്ടർ അനുസരിച്ച് ജനുവരി 25 നും ജൂലിയൻ കലണ്ടർ പ്രകാരം, ജനുവരി 12 നും ആഘോഷിക്കുന്ന ഒരു റഷ്യൻ മത അവധി ദിവസമാണ് ടാറ്റിയാന ഡേ Tatiana Day (Татьянин день, Tatyanin den')  മൂന്നാം നൂറ്റാണ്ടിൽ റോമിലെ ചക്രവർത്തി അലക്സാണ്ടർ സെവറസിന്റെ ഭരണകാലത്ത് ഒരു ക്രിസ്തീയ രക്തസാക്ഷിയായ സെയിന്റ് ടാറ്റിയാനയുടെ പേരാണ് ഈ ദിവസത്തിന് നല്കിയിരിക്കുന്നത്.
പുറം കണ്ണികൾ
വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ
ഹോവെഡ് ദ്വീപ്
ഹോവെഡ് ദ്വീപ് ( Hoved Island) കാനഡയിലെ നുനാവുട് പ്രദേശത്തെ ക്വിക്കിഗ്‌ട്ടാലുക്ക് പ്രദേശത്തെ ഒരു ദ്വീപ് ആണ്. ഈ ദ്വീപ്, സ്വെന്ദ്സെൻ ബിജോൺ ഉപദ്വീപുകൾക്കിടയിലായി സ്ഥിതിചെയ്യുന്നു. കനേഡിയൻ ആർട്ടിക് ദ്വീപസമൂഹത്തിലെ ക്വീൻ എലിസബെത്ത് ദ്വീപുകളുടെ ഭാഗമായ എല്ലസ്മിയർ ദ്വീപിലെ ബൗമാൻ ഫിയോർഡിനുള്ളിലാണ്. ഇതിന്റെ വിസ്തീർണ്ണം 158 km2 ആകുന്നു.
ക്യാപ്റ്റൻ ഓടോ സ്വീഡപ്പിന്റെ കീഴിൽ ഫ്രാമിന്റെ (Fram 1898—1902) രണ്ടാമത്തെ പര്യവേക്ഷണത്തിലാണിതു കണ്ടെത്തിയത്. നോർവ്വീജിയൻ ഭാഷയിൽ ഹോവെഡ് എന്നാൽ പ്രധാന എന്നർത്ഥം.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
സബ്രീന കാർപെന്റർ
സബ്രീന ആൻ‌ലിൻ കാർപെന്റർ  (ജനനം: മെയ് 11, 1999) ഡിസ്നി മ്യൂസിക് ഗ്രൂപ്പിന്റെ ഹോളിവുഡ് റെക്കോർഡുകളിൽ ഒപ്പിട്ട അമേരിക്കൻ ഗായികയും നടിയുമാണ്.
ലോ & ഓർഡർ: സ്‌പെഷ്യൽ വിക്ടിംസ് യൂണിറ്റ് എന്ന ക്രൈം പരമ്പരയിലൂടെ അഭിനയ രംഗത്ത് അരങ്ങേറ്റംകുറിച്ചതിനുശേഷം ടെലിവിഷൻ പരമ്പരയായ ഗുഡ്വിൻ ഗെയിംസിൽ ക്ലോയി ഗുഡ്‌വിൻ എന്ന കഥാപാത്രത്തിന്റെ യുവതീവേഷം ആവർത്തിച്ച് അവതരിപ്പിച്ചിരുന്നു. 2014 മുതൽ 2017 വരെയുള്ള കാലത്ത് ഡിസ്നി ചാനൽ പരമ്പയായ ഗേൾ മീറ്റ്സ് വേൾഡിൽ മായ ഹാർട്ട് എന്ന കഥാപാത്രമായി പിന്നീട് വേഷമിട്ടു. ഹോൺസ് (2013), ദി ഹേറ്റ് യു ഗിവ് (2018) എന്നീ കഥാ ചിത്രങ്ങളിൽ അഭിനയിച്ചതുകൂടാതെ, ഡിസ്നി ചാനൽ സിനിമയായ അഡ്വഞ്ചേഴ്‌സ് ഇൻ ബേബി സിറ്റിംഗിൽ (2016) ജെന്നിയുടെ വേഷവും അവർ അഭിനയിച്ചു. ഒരു ശബ്ദ നടിയെന്ന നിലയിൽ, 2013 മുതൽ 2018 വരെ ഡിസ്നി ചാനലിന്റെ ആനിമേറ്റഡ് പരമ്പരയായ സോഫിയ ദി ഫസ്റ്റിൽ വിവിയൻ രാജകുമാരിയുടെ ശബ്ദം ആവർത്തിച്ച് അവതരിപ്പിച്ചു. 2016 ൽ, ഡിസ്നി എക്സ്ഡി ചാനലിന്എറെ ആനിമേറ്റഡ് പരമ്പര മിലോ മർഫീസ് ലോയിൽ മെലിസ ചേസ് എന്ന കഥാപാത്രത്തിനും ശബ്ദം നൽകി.
ആദ്യകാലം
1999 മെയ് 11 ന് പെൻസിൽവാനിയയിലെ ലേഹിഗ് വാലിയിൽ ഡേവിഡിന്റെയും എലിസബത്ത് കാർപെന്ററിന്റെയും മകളായി കാർപെന്റർ ജനിച്ചു. ഗൃഹവിദ്യാഭ്യാസത്തിലൂടെ പഠനം നടത്തിയ സബ്രീന കാർപെന്റർ പത്താം വയസ്സുമുതൽ അവളുടെ ആലാപനത്തിന്റെ വീഡിയോകൾ യൂട്യൂബിൽ പോസ്റ്റുചെയ്യാൻ തുടങ്ങിയിരുന്നു. അവളുടെ സംഗീതത്തോടുള്ള അഭിനിവേശം വർദ്ധിപ്പിക്കുന്നതിനായി അച്ഛൻ അവൾക്കായി ഒരു പർപ്പിൾ റെക്കോർഡിംഗ് സ്റ്റുഡിയോ നിർമ്മിച്ചു. ദി നെക്സ്റ്റ് മിലി സൈറസ് പ്രോജക്റ്റ് എന്ന പേരിൽ മിലി സൈറസ് നടത്തുന്ന ആലാപന മത്സരത്തിൽ അവർ മൂന്നാം സ്ഥാനത്തെത്തിയിരുന്നു.
വൈത്തിരി
പല വന്യജീവികളുടെയും പക്ഷികളുടെയും വിഹാരരംഗമാണ് വൈത്തിരി ഉൾപ്പെടുന്ന വയനാട്ടിലെ കാടുകൾ. ആന, മാൻ, കുറുക്കൻ, പറക്കും അണ്ണാൻ, മുള്ളൻപന്നി, പലയിനം പക്ഷികൾ തുടങ്ങിയവയെ വൈത്തിരിയിലെ കാടുകളിൽ കാണാം.
സബ്രീന കാർപെന്റർ
2011–2012: കരിയർ തുടക്കം
2011 ൽ എൻ‌ബി‌സി നാടക പരമ്പരയായ ലോ & ഓർഡർ: സ്‌പെഷ്യൽ വിക്ടിംസ് യൂണിറ്റിലെ ഒരു അതിഥി വേഷമായ കാർപെന്റർ തന്റെ ആദ്യത്തെ വേഷം അവതരിപ്പിച്ചു. ഡിറ്റക്ടീവ് എലിയറ്റ് സ്റ്റാബ്ലർ (ക്രിസ്റ്റഫർ മെലോനി അവതരിപ്പിച്ച കഥാപാത്രം) അഭിമുഖം നടത്തിയ ഒരു യുവ ബലാത്സംഗ ഇരയുടെ വേഷമാണ് അവർ അവതരിപ്പിച്ചത്. അതേ സമയത്തുതന്നെ, ചൈനീസ് ടെലിവിഷൻ സ്റ്റേഷനായ ഹുനാൻ ബ്രോഡ്കാസ്റ്റിംഗ് സിസ്റ്റത്തിൽ ഗോൾഡ് മാംഗോ ഓഡിയന്‌‍സ് ഫെസ്റ്റിവലിൽ അവർ തത്സമയം അവതരണം കാഴ്ച്ചവച്ചു. ബർലെസ്ക്യൂ എന്ന സിനിമയിലെ ക്രിസ്റ്റീന അഗ്യുലേറയുടെ ശൈലിയിൽ എട്ട ജെയിംസിന്റെ "സംതിംഗ്സ് ഗോറ്റ് എ ഹോൾഡ് ഓൺ മി" എന്ന ഗാനം അവതരിപ്പിച്ചു. രണ്ട് വർഷത്തിനുള്ളിൽ, കാർപെന്റർ ഫോക്സിന്റെ ദി ഗുഡ്വിൻ ഗെയിംസിൽ യുവതിയായ ക്ലോയി എന്ന കഥാപാത്രമായി ആവർത്തിച്ചുള്ള വേഷം ചെയ്തതോടൊപ്പം, ഡിസ്നി ചാനൽ പ്രാരംഭ പരമ്പരയായ ഗള്ളിവർ ക്വിൻ, എബിസി പരമ്പര ദി അൺപ്രൊഫഷണൽ എന്നിവയിലെ പതിവ് വേഷം അവതരിപ്പിച്ചു.
വൈത്തിരി
വില്ലേജുകൾ
വൈത്തിരി താലൂക്കിൽ 18 വില്ലേജുകൾ ഉണ്ട്. ലക്കിടി, വൈത്തിരി, ചുണ്ടേൽ, മേപ്പാടി, കൽപ്പറ്റ, കണിയാമ്പറ്റ എന്നീ ടൗണുകൾ വൈത്തിരി താലൂക്കിൽ ഉൾപ്പെടുന്നു. ഈ താലൂക്കിന്റെ ആസ്ഥാനം വൈത്തിരി ടൗൺ ആണ്.
സബ്രീന കാർപെന്റർ
2013–2015
2013 ൽ പുറത്തിറങ്ങിയ ഹോൺസ് എന്ന സിനിമയിൽ മെറിൻ എന്ന യുവകഥാപാത്രത്തെ അവതരിപ്പിച്ചു. ഡിസ്നി ഫെയറീസ്: ഫെയ്ത്ത്, ട്രസ്റ്റ്, പിക്സി ഡസ്റ്റ് " എന്ന ആൽബത്തിനുവേണ്ടി കാർപെന്റർ" സ്മൈൽ " എന്ന ഗാനം അവതരിപ്പിക്കുകയും റേഡിയോ ഡിസ്നിയിൽ ഗാനം ചാർട്ടുചെയ്യപ്പെടുകയുമുണ്ടായി. അവളുടെ "ഓൾ യു നീഡ്" എന്ന ഗാനം സോഫിയ ദി ഫസ്റ്റ് എന്ന ആനിമേഷൻ ടെലിവിഷൻ പരമ്പരയുടെ സൗണ്ട് ട്രാക്കിൽ അവതരിപ്പിക്കപ്പെട്ടിരുന്നു.
അവലംബം
വർഗ്ഗം:1999-ൽ ജനിച്ചവർ വർഗ്ഗം:മേയ് 11-ന് ജനിച്ചവർ
വൈത്തിരി
വിനോദസഞ്ചാരം
വൈത്തിരി സഞ്ചാരികളുടെ ഒരു ഇഷ്ട വിനോദസഞ്ചാരകേന്ദ്രമാണ്. എല്ലായിപ്പോഴുമുള്ള ആകർഷകമായ കാലാവസ്ഥയും എങ്ങും ഹരിതാഭമായ ഭൂപ്രദേശവും വൈത്തിരിയെ സഞ്ചാരികളുടെ ഒരു പ്രധാനപ്പെട്ടതും പ്രിയപ്പെട്ടതുമായ വിനോദസഞ്ചാര കേന്ദ്രമാക്കി മാറ്റുന്നു. ലോകത്തിൻറെ എല്ലാ ഭാഗത്തുനിന്നുമുള്ള വിനോദസഞ്ചാരികൾ വൈത്തിരിയുടെയും വയനാട് ജില്ലയുടെ ഇതര വിനോദസഞ്ചാരകേന്ദ്രങ്ങളുടേയും പ്രകൃതിസൗന്ദര്യം ആസ്വദിക്കുന്നതിനായി ഇവിടെ സന്ദർശിക്കുകയും താമസിക്കുകയും ചെയ്യുന്നു.
ചങ്ങലമരം
പ്രശസ്തമായ ചങ്ങലമരം വൈത്തിരി താലൂക്കിലെ ലക്കിടി എന്ന സ്ഥലത്ത് സ്ഥിതി ചെയ്യുന്നു. വയനാട്ടിലേക്ക് മലനിരകൾക്കിടയിലൂടെയുള്ള റോഡ് നിർമ്മിക്കാൻ ബ്രിട്ടീഷ് എൻജിനീയർക്ക് ഏറ്റവും പ്രാപ്യമായ വഴികാട്ടിക്കൊടുത്തത് ആദിവാസി യുവാവായ കരിന്തണ്ടൻ എന്നാണ് വിശ്വാസം. അതുവരെ വയനാട്ടിലേക്കുള്ള റോഡ് നിർമ്മാണം വളരെ അപ്രാപ്യവും ദുർഘടവുമായാണ് കരുതിയിരുന്നത്. റോഡ് നിർമ്മിക്കാനാവശ്യമായ വഴി കാണിച്ചു കൊടുത്തതിന് ശേഷം, ഈ ഖ്യാതി സ്വന്തമാക്കാൻ കരിന്തണ്ടനെ വധിച്ചു. എന്നാൽ കരിന്തണ്ടന്റെ ആത്മാവ് ഗതികിട്ടാതെ അവിടങ്ങളിൽ അലഞ്ഞു നടക്കുകയും അതുവഴി പോകുന്ന യാത്രക്കാർക്ക് അപകടങ്ങൾ സംഭവിക്കുകയും ചെയ്തു കൊണ്ടിരുന്നു. അതിനാൽ ഒരു മന്ത്രവാദി കരിന്തണ്ടന്റെ ആത്മാവിനെ ചങ്ങലകൊണ്ട് മരത്തിൽ ബന്ധനസ്ഥനാക്കി എന്നാണ് വിശ്വാസം. ഈ ചങ്ങലമരം കോഴിക്കോട്-കൊല്ലെഗൽ ദേശീയപാതയിൽ സ്ഥിതിചെയ്യുന്നു. ഇതുവഴി കടന്നുപോകുന്ന യാത്രികരിൽ പലരും സുരക്ഷിതമായ യാത്രയ്ക്ക് വേണ്ടിയും കരിന്തണ്ടൻ നോടുള്ള ആദരസൂചകമായും ഇവിടം സന്ദർശിക്കാറുണ്ട്.
ഭൂമിശാസ്ത്രം
വൈത്തിരി സമുദ്രനിരപ്പിൽ നിന്നും 700 മീറ്റർ ഉയരത്തിൽ സ്ഥിതി ചെയ്യുന്നു. വയനാട് ജില്ലയിലെ മറ്റു സ്ഥലങ്ങളെ അപേക്ഷിച്ച് ഇവിടെ വിശിഷ്യാ തണുപ്പ് കൂടുതലാണ്. ആരോഗ്യപ്രദവും സുഖപ്രദമായ കാലാവസ്ഥയായതിനാൽ ഇവിടെ ധാരാളം റിസോർട്ടുകൾ ഉണ്ട്.
വിദ്യാഭ്യാസം
കേരളത്തിലെ ഏക വെറ്റിനറി സർവ്വകലാശാലയായ കേരള വെറ്ററിനറി ആന്റ് അനിമൽ സയൻസ് സർവകലാശാല വൈത്തിരി പട്ടണത്തിന് സമീപം പൂക്കോട് എന്ന സ്ഥലത്ത് സ്ഥിതി ചെയ്യുന്നു. ലോകത്തിലെ മികച്ച യൂണിവേഴ്സിറ്റികളിൽ ഒന്നായി ഇതിനെ കണക്കാക്കുന്നു. ഓറിയന്റൽ കോളേജ് ഓഫ് ഹോട്ടൽ മാനേജ്മെന്റ്, ഓറിയന്റൽ ഇൻസ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസ്, കോളേജ് ഓഫ് ഡയറി സയൻസ് ആൻഡ് ടെക്നോളജി, വൈത്തിരി ഗവണ്മെന്റ് ഹൈസ്കൂൾ, ഗവൺമെന്റ് മോഡൽ റസിഡൻഷ്യൽ സ്കൂൾ, ജവഹർ നവോദയ വിദ്യാലയ പൂക്കോട്, സെന്റ് ക്ലാരറ്റ് പബ്ലിക് സ്കൂൾ, എച്ച്.ഐ.എം യുപി സ്കൂൾ, സുഗന്ധഗിരി ഗവൺമെന്റ് യുപി സ്കൂൾ എന്നിവ വൈത്തിരി പട്ടണത്തിന് സമീപം സ്ഥിതി ചെയ്യുന്ന മറ്റു വിദ്യാഭ്യാസ സ്ഥാപനങ്ങളാണ്.
ഗതാഗതം
വൈത്തിരിയുടെ ഏറ്റവും അടുത്ത റെയിൽവേ സ്റ്റേഷൻ 66 കിലോമീറ്റർ ദൂരത്തിൽ സ്ഥിതി ചെയ്യുന്ന കോഴിക്കോട് ആണ്. ഏറ്റവും അടുത്തുള്ള വിമാനത്താവളം കോഴിക്കോട് ഇൻറർനാഷണൽ വിമാനത്താവളമാണ്. കോഴിക്കോട്-കൊല്ലഗൽ ദേശീയപാത 766 (പഴയ ദേശീയപാത 212) കടന്നുപോകുന്നത് ഈ പട്ടണത്തിലൂടെയാണ്. മെട്രോനഗരമായ കോഴിക്കോട് നിന്നും മൈസൂരിലേക്കും ബാംഗ്ലൂരിലേക്കുമുള്ള എളുപ്പവഴി ഇതാണ്. എന്നാൽ, ബന്ദിപൂർ ദേശീയോദ്യാനത്തിലൂടെ കടന്നുപോകുന്നതിനാൽ ഇതുവഴിയുള്ള രാത്രികാല ഗതാഗതം നിയന്ത്രിച്ചിരിക്കുന്നു.
റോമായിലെ ആഗ്നെസ്
കത്തോലിക്കാ സഭയിലേയും കിഴക്കൻ ഓർത്തഡോക്സ് സഭയിലേയും ഒരു പുണ്യവതിയാണ് വിശുദ്ധ ആഗ്നെസ്. കന്യകയും രക്തസാക്ഷിയുമായ റോമായിലെ ആഗ്നെസ് അതിപുരാതനമായ കാനൺ ദിവ്യപൂജയിൽ അനുസ്മരിക്കപ്പെടുന്ന ഏഴ് കന്യകമാരായ വിശുദ്ധരിൽ ഒരാളാണ്. ചാരിത്രശുദ്ധിയുള്ളവരുടേയും, തോട്ടപ്പണിക്കാരുടേയും, പെൺകുട്ടികളുടേയും, വിവാഹനിശ്ചയം കഴിഞ്ഞവരുടേയും, ബലാത്സംഗത്തിനിരയായവരുടേയും, കന്യകമാരുടേയും അറിയപ്പെടുന്ന മദ്ധ്യസ്ഥയാണ് റോമായിലെ വിശുദ്ധ ആഗ്നെസ്.
പേരിനുപിന്നിൽ
റോമായിലെ ആഗ്നെസ് "വിശുദ്ധ ആഗ്നെസ്" എന്നും "വിശുദ്ധ ഐനസ്" എന്നും അറിയപ്പെടുന്നു. റോമൻ കത്തോലിക്കാ സഭയിൽ ജനുവരി 21നാണ് വിശുദ്ധയുടെ ഓർമ്മദിനമായി ആചരിക്കുന്നത്. 1962 കാലഘട്ടങ്ങളിൽ വിശുദ്ധയുടെ ജന്മദിനമായിരുന്ന ജനുവരി 28-നായിരുന്നു തിരുനാൾ നടത്തപ്പെട്ടിരുന്നത്. ലാറ്റിൻ പദമായ ആഗ്നസ് (Agnus) എന്ന വാക്കിനർത്ഥം "കുഞ്ഞാട്" എന്നാണ്. ആയതിനാൽ ലഭ്യമായ ചിത്രങ്ങളിലെല്ലാം തന്നെ ആഗ്നെസിനൊപ്പം ഒരു കുഞ്ഞാടിനെകൂടിയും കാണാൻ സാധിക്കുന്നതാണ്.
ജീവിതരേഖ
റോമാരാജ്യത്തെ ഒരു ക്രൈസ്തവ കുടുംബത്തിൽ എ. ഡി. 291 കാലഘട്ടത്തിൽ ജനിച്ചു. മതപീഡനങ്ങൾ നിലനിന്നിരുന്ന ആ സമയം റോമാസാമ്രാജ്യം ഭരിച്ചിരുന്നത് ഡയോക്ലീഷ്യൻ ചക്രവർത്തിയായിരുന്നു.
കാഴ്ചയിൽ അതിസുന്ദരിയായിരുന്ന ആഗ്നെസിനെ വിവാഹം ചെയ്യാൻ റോമൻ യുവാക്കൾ ആഗ്രഹിച്ചിരുന്നു. ഒരു സ്വർഗ്ഗീയ മണവാളന് തന്റെ കന്യാത്വം നേർന്നിരിക്കുന്നുവെന്നായിരുന്നു അവരോടുള്ള ആഗ്നെസിന്റെ മറുപടി. ഇതിൽ പ്രകോപിതരായ കാമുകർ ആഗ്നെസ് ഒരു ക്രിസ്ത്യാനിയാണെന്ന് റോമൻ ന്യായാധിപനെ അറിയിച്ചു. ക്രിസ്ത്യാനികളെ നിർബന്ധിച്ച് മതംമാറ്റുന്ന സമയമായിരുന്നു അത്. അനേകം ക്രൈസ്തവർ പീഡനങ്ങളെ ഭയന്ന് മതംമാറിയിരുന്നു. ആഗ്നെസ് ഒരു ക്രിസ്ത്യാനിയാണെന്നറിഞ്ഞ റോമൻ ന്യായാധിപൻ വിശ്വാസം പരിത്യജിച്ച് ജൂപ്പിറ്റർ ദേവനെ ആരാധിക്കാൻ ആജ്ഞാപിച്ചു. ജൂപ്പിറ്റർ ദേവന് ധൂപാർച്ചന നടത്തുവാൻ രാജസേവകർ ആഗ്നെസിനെ നിർബന്ധിച്ചു. ആഗ്നെസ് വഴങ്ങുന്നില്ല എന്നുകണ്ടപ്പോൾ മർദ്ദകർ പീഡനോപകരണങ്ങളെല്ലാം അവളെ കാണിച്ചു. എന്നിട്ടും ബിംബത്തെ ആരാധിക്കാതെ ആഗ്നെസ് വിശ്വാസത്തിൽ ഉറച്ചുനിന്നു. രാജകല്പന ലംഘിച്ച ആഗ്നെസിനെ യഥേഷ്ടം ആർക്കും ഉപയോഗിക്കുവാൻ വേണ്ടി വേശ്യാഗൃഹത്തിലാക്കാൻ ചക്രവർത്തി ആജ്ഞാപിച്ചു. ഈശോ തന്റെ സ്വന്തമായവരെ സംരക്ഷിക്കും എന്നായിരുന്നു ആഗ്നെസിന്റെ മറുപടി.
പ്രധാന അത്ഭുതം
അന്യദേവന്മാരെ ആരാധിക്കാൻ ആഗ്നെസ് തയ്യാറല്ലായിരുന്നു. ഏതൊരു ശിക്ഷയും ഇതിനു വേണ്ടി ഏറ്റുവാങ്ങാൻ ആഗ്നെസ് തയ്യാറായിരുന്നു. യേശുവിനെ പ്രകീർത്തിച്ചിരുന്ന ആഗ്നെസിൽ കുപിതനായ ന്യായാധിപൻ; അവളെ നഗരത്തിന്റെ തെരുവിലൂടെ നഗ്നയാക്കി നടത്തുന്നതിന് ഉത്തരവിട്ടു. അത് അവൾക്ക് വളരെ വേദനയുളവാക്കി. എങ്കിലും ഈശോയിൽതന്നെ ശരണംവച്ച് നിർഭയം നടന്നു. നഗരത്തിലെത്തിയപ്പോൾ ഒരത്ഭുതം സംഭവിച്ചു. രാജസേവകർ വസ്ത്രമെല്ലാം വലിച്ചുകീറിയപ്പോൾ ആഗ്നെസിന്റെ മുടി വളർന്നുവന്ന് അവളുടെ ശരീരത്തെ ആവരണം ചെയ്തു. ഭയചകിതരായ നഗരവാസികൾ ഈ കാഴ്ച കാണാൻ നിൽക്കാതെ അവിടെനിന്നും പാലായനം ചെയ്തു. എന്നാൽ ഒരു യുവാവ് അവളെ ബലാത്സംഗം ചെയ്യുന്നതിനായി അടുത്തുവന്നു. പെട്ടെന്ന് ഒരു മിന്നൽപിണർ ഉണ്ടാവുകയും ആ യുവാവ് കാഴ്ച നഷ്ടപ്പെട്ട് മരണത്തോട് മല്ലിടുന്ന അവസ്ഥയിലാവുകയും ചെയ്തു.
രക്തസാക്ഷിത്വം
ആഗ്നെസിന് എന്തോ ഒരു അമാനുഷീക ശക്തിയുണ്ടെന്ന് മനസ്സിലായ ന്യായാധിപൻ തന്റെ വിവാഹാഭ്യർത്ഥനയുമായി അവളെ സമീപിച്ചു. ആഗ്നെസ് വിവാഹാഭ്യർത്ഥന നിരസിച്ചു. ചക്രവർത്തി ആഗ്നെസിനെ മരണശിക്ഷയ്ക്ക് വിധിച്ചു. ബി. സി 304-ആം നൂറ്റാണ്ടിൽ പതിമൂന്നാം വയസ്സിൽ ശിരസ്സ് ഛേദിക്കപ്പെട്ട് ആഗ്നെസ് രക്തസാക്ഷിയായി ലോകത്തോട് വിടപറഞ്ഞു.
മറ്റ് വിവരങ്ങൾ
പുണ്യവതിയുടെ തിരുന്നാൾ ദിവസം ആശീർവദിക്കുന്ന രണ്ടു കുഞ്ഞാടുകളുടെ രോമം ഉപയോഗിച്ചാണ് ആർച്ചുബിഷപുമാർ അണിയുന്ന 'പാലിയം' നെയ്തെടുക്കുന്നത്.
പുറത്തേക്കുള്ള കണ്ണികൾ
വർഗ്ഗം:കത്തോലിക്കാസഭയിലെ വിശുദ്ധർ വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
അരിസോണ ഗർത്തം
അമേരിക്കയിലെ വടക്കേ അരിസോണയിലെ മരുഭൂമിയിൽ സ്ഥിതി ചെയ്യുന്ന ഉൽക്കാപതനം മൂലം ഉണ്ടായ വലിയ ഗർത്തമാണ് അരിസോണ ഗർത്തം. മീറ്റിയോർ ക്രാറ്റർ, ക്യാനയോൺ ഡയബ്ലോ എന്നും ഇതറിയപ്പെടുന്നു. ഡാനിയൽ ബാരിംഗർ എന്ന ഭൌമശാസ്ത്രജ്ഞനാണ് ഈ ഗർത്തം ഉൽക്കാ പതനം മൂലമുണ്ടായതാണ് എന്ന ആശയം മുന്നോട്ടു വച്ചത്. അദ്ദേഹത്തോടുള്ള ബഹുമാനാർത്ഥം ബാഗിംഗർ ഗർത്തം എന്നും ഇത് അറിയപ്പെടുന്നു. thumb |right | അരിസോണയിലെ പ്രശസ്തമായ ഗർത്തം സമുദ്രനിരപ്പിൽ നിന്നും 1,740 മീറ്റർ ഉയരത്തിലാണ് ഈ ഗർത്തം. 1,200 മീറ്റർ വ്യാസമുള്ള ഈ ഗർത്തത്തിന് 170 മീറ്ററോളം ആഴം ഉണ്ട്. ഭൌമശാസ്ത്രജ്ഞരുടെ ഗവേഷണ കേന്ദ്രം കൂടിയാണ് ഈ ഗർത്തം. ഗർത്തത്തിന്റെ അരികുകൾ 45 മീറ്ററോളം ഉയർന്നാണ് നിൽക്കുന്നത്.
അൻപതിനായിരം വർഷങ്ങൾക്കു മുൻപ് പ്ലേസ്റ്റസീനിയം കാലഘട്ടത്തിലാണ് ഈ ഗർത്തം രൂപപ്പെട്ടത് എന്ന് കരുതുന്നു. അൻപത് മീറ്ററോളം വ്യാസം വരുന്ന ഒരു ഉൽക്കയാണ് ഇവിടെ പതിച്ചതെന്നാണ് നിഗമനം. 12.8 കിലോമീറ്റർ പ്രതി സെക്കന്റ് എന്ന വേഗതയിലായിരുന്നു ഉൽക്കാപതനം എന്ന് ആധുനിക കണക്കുകൾ സൂചിപ്പിക്കുന്നു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ ഗർത്തങ്ങൾ വർഗ്ഗം:അരിസോണയുടെ ഭൂമിശാസ്ത്രം വർഗ്ഗം:ഉൽക്കാഗർത്തങ്ങൾ
യൂസഫ് റാസ ഗീലാനി
ഏറ്റവും കൂടുതൽ കാലം അധികാരത്തിലിരുന്ന പാകിസ്താൻ പ്രധാനമന്ത്രിയാണ്  യൂസുഫ് റാസ ഗീലാനി (Urdu, Saraiki: یوسف رضا گیلانی; English IPA: jusæf ɾæzə ɡillɑnɪ̈; ജനനം :  1952). കോടതിയലക്ഷ്യക്കേസിൽ പാക് സുപ്രീം കോടതി ഗീലാനിയെ 2012 ജൂൺ 19-നു് അയോഗ്യനാക്കി. അഞ്ചുവർഷത്തേക്കാണ് പൊതുസ്ഥാനങ്ങൾ വഹിക്കുന്നതിന് അയോഗ്യത. അധികാരത്തിലിരിക്കുമ്പോൾ ശിക്ഷിക്കപ്പെടുന്ന ആദ്യ പാക് പ്രധാനമന്ത്രി.
ജീവിതരേഖ
സിന്ധ് പ്രവിശ്യയിലെ കറാച്ചിയിൽ ജനിച്ചു. പത്രപ്രവർത്തനത്തിൽ ബിരുദാനന്തര ബിരുദമെടുത്ത് സർക്കാർ സർവീസിൽ ചേർന്നു. മുസ്‌ലിം ലീഗിലൂടെയാണ് രാഷ്ട്രീയത്തിൽ പ്രവേശിച്ചത്. പ്രധാനമന്ത്രിയായിരുന്ന സുൾഫിക്കർ അലി ഭൂട്ടോ വധിക്കപ്പെട്ടതിനു പിന്നാലെയാണ് അദ്ദേഹം ഭൂട്ടോയുടെ പാകിസ്താൻ പീപ്പിൾസ് പാർട്ടിയിൽ ചേർന്നത്. 2008 മാർച്ചിൽ പ്രധാനമന്ത്രിയായി.
പ്രധാനമന്ത്രി എന്ന നിലയിൽ
പ്രധാനമന്ത്രിപദത്തിലെ ആദ്യദിനത്തിൽ യൂസഫ് റാസ ഗീലാനി ഒപ്പുവെച്ച ആദ്യ ഉത്തരവുകളിലൊന്ന്, മുൻസൈനികഭരണാധികാരി പർവെസ് മുഷറഫ് വീട്ടുതടങ്കലിലാക്കിയ മുൻ ചീഫ് ജസ്റ്റിസ് ഇഫ്തിഖർ ചൗധരിയെ മോചിപ്പിക്കാനായിരുന്നു.
പ്രസിഡന്റ് ആസിഫലി സർദാരിക്കെതിരായ അഴിമതിക്കേസുകൾ പുനരുജ്ജീവിപ്പിക്കാൻ സ്വിസ് അധികൃതർക്ക് കത്തയയ്ക്കണമെന്ന സുപ്രീംകോടതി വിധി നടപ്പാക്കാൻ തയ്യാറാവാത്തതിനെത്തുടർന്നാണ് പ്രധാനമന്ത്രിക്കെതിരെ കോടതിയലക്ഷ്യക്കേസെടുത്തത്. കേസിൽ ഗീലാനി കുറ്റക്കാരനാണെന്ന് സുപ്രീംകോടതിയുടെ ഏഴംഗ ബെഞ്ച് ഏപ്രിൽ 26-ന് വിധിച്ചിരുന്നു. ജയിലിലിടാൻ മുതിരാതെ കോടതി പിരിയുംവരെയുള്ള പ്രതീകാത്മക ശിക്ഷയാണ് അദ്ദേഹത്തിനു വിധിച്ചത്. ഒരു മിനിറ്റുപോലും നീളാതിരുന്ന പ്രതീകാത്മക തടവുശിക്ഷയ്ക്കെതിരെ ഒരുമാസത്തിനകം അപ്പീൽ നൽകാമായിരുന്നെങ്കിലും ഗീലാനി അതിന് തയ്യാറാകാതിരുന്നത് കോടതി നടപടി എളുപ്പമാക്കി. ഇതാദ്യമായാണ് പാകിസ്താനിൽ പ്രധാനമന്ത്രിയെ കോടതി പുറത്താക്കുന്നത്. കോടതി ശിക്ഷിച്ച ആദ്യ പ്രധാനമന്ത്രിയും ഗീലാനിയാണ്.
വിവാദങ്ങൾ
ഗീലാനിക്കും അദ്ദേഹം നയിച്ച പാകിസ്താൻ പീപ്പിൾസ് പാർട്ടി(പി.പി.പി.) സർക്കാറിനുമെതിരെ സുപ്രീംകോടതി സ്വീകരിച്ച നിലപാടുകൾക്കുപിന്നിൽ സൈന്യത്തിന്റെ താത്പര്യങ്ങളാണെന്നും ആക്ഷേപമുണ്ട്.
പ്രസിഡന്റായ ആസിഫലി സർദാരി മുമ്പു ചെയ്ത അഴിമതികളുടെ പേരിലാണ് ഗീലാനിക്കു കോടതി കയറേണ്ടിവന്നത്. പ്രസിഡന്റ് എന്ന നിലയിൽ സർദാരിക്കു നിയമപരിരക്ഷയുണ്ടെന്നും അദ്ദേഹത്തിനെതിരായ കേസുകൾ പുനരുജ്ജീവിപ്പിക്കാനാവില്ലെന്നുമായിരുന്നു ഗീലാനിയുടെ നിലപാട്. പ്രധാനമന്ത്രി എന്ന നിലയിലുള്ള ഉത്തരവാദിത്തങ്ങൾ നിറവേറ്റുമ്പോൾ കോടതിയോട് മറുപടി പറയേണ്ട കാര്യമില്ലെന്നും അദ്ദേഹം വാദിച്ചു.